Kannada-LLM-Labs/Wikipedia-Kn huggingface dataset:
ಸ್ವಾಮಿ ಕ್ರಿಯಾನಂದ

ಸ್ವಾಮಿ ಕ್ರಿಯಾನಂದ (ಜೇಮ್ಸ್ ಡೊನಾಲ್ಡ್ ವಾಲ್ಟರ್ಸ್) ಇವರು ಪರಮಹಂಸ ಯೋಗಾನಂದರ ನೇರ ಶಿಷ್ಯ ಹಾಗೂ ಆನಂದ ಸಂಸ್ಥೆಯ ಸಂಸ್ಥಾಪಕ. ಯೋಗಾನಂದರು ತಮ್ಮ ಜೀವಿತಾವಧಿಯಲ್ಲಿ ಇವರಿಗೆ ತಮ್ಮ 'ಸೆಲ್ಫ್ ರಿಯಲೈಸೇಶನ್ ಫೆಲಾಶಿಪ್'ನ ಆಡಳಿತ ಮಂಡಳಿಗೆ ಸೇರಿಸಿಕೊಂಡರು. ಕ್ರಿಯಾನಂದರಿಗೆ ತಮ್ಮ ಕ್ರಿಯಾಯೋಗದ ದೀಕ್ಷೆಯನ್ನು ಕೊಡಲು ಅನುಮತಿಸಿದ್ದರು. ಯೋಗಾನಂದರ ಕಾಲಾನಂತರ ಇವರು ಸನ್ಯಾಸ ದೀಕ್ಷೆಯನ್ನು 1955ರಲ್ಲಿ ಎಸ್.ಆರ್.ಎಫ್.ನ ಆಗಿನ ಅಧ್ಯಕ್ಷೆ ಶ್ರೀ ಶ್ರೀ ದಯಾಮಾತ ಅವರಿಂದ ಪಡೆದು ಕ್ರಿಯಾನಂದ ಎಂಬ ಹೆಸರನ್ನು ಪಡೆದರು.ಇವರು ಆಂಗ್ಲಭಾಷೆಯನ್ನು ಹೊರತು ಪಡಿಸಿ ಭಾರತೀಯ ಭಾಷೆಗಳಾದ ಹಿಂದಿ,ಬಂಗಾಲಿಯನ್ನೂ ಬಲ್ಲವರಾಗಿದ್ದರು. 2009ರಲ್ಲಿ ಇವರು ನಯಾಸ್ವಾಮಿ ಎಂಬ ಹೊಸ ಸ್ವಾಮಿ ಪಂಥವನ್ನು ಪ್ರಾರಂಭಿಸಿದರು.

ಆಧ್ಯಾತ್ಮ
ರಾಜರ್ಷಿ ಜನಕಾನಂದ

ರಾಜರ್ಷಿ ಜನಕಾನ೦ದ, ಮೊದಲ ಹೆಸರು ಜೇಮ್ಸ್ ಜೆಸ್ಸಿ ಲಿನ್.ಇವರು ಹುಟ್ಟಿದ್ದು ಮೈ ೫,೧೮೯೨ ರಲ್ಲಿ. ಇವರು ಯೋಗಿ ಪರಮಹ೦ಸ ಯೊಗಾನ್೦ದ ಅವರ ಪ್ರಮುಖ ಶಿಷ್ಯರಾಗಿದ್ದವರು ಮತ್ತು ಕನ್ಸಾಸ್ ನಗರ, ಮಿಸ್ಸೊರಿ ಪ್ರದೆಶದ ಒಬ್ಬ ಉನ್ನತ ವ್ಯಾಪಾರಿಯಾಗಿದ್ದವರು. ಇವರು ಮೊದಲು ಯೋಗಾನ೦ದ ಅವರನ್ನು ಭೆತಟಿಯಾಗಿದ್ದು ೧೯೩೨ ಆಗ ಇವರು ಕೊಟ್ಯಾಧಿಪತಿ, ಇವರು ಯೊಗಾನ೦ದರ ಸ೦ಸ್ಥೆಯಾದ ಯೋಗ ಸತ್ಸ್೦ಘ ಸಮಾಜ(YSS) ಮತ್ತು SRF ಎ೦ಬ ಸ೦ಸ್ಥೆಯ ಉದ್ದಾರಕ್ಕಾಗಿ ಸುಮಾರು ಆರು ಮಿಲಿಯನ್ ಡಾಲರ್ ಗಳಷ್ಟು ಮೊತ್ತವನ್ನು ಕೊಟ್ಟರು.ಯೋಗಾನ೦ದರು  ಕೂಡ ಸ೦ಸ್ಥೆಗಳ ಒಳೀತಿಗಾಗಿ ಜನಕಾನ೦ದರನ್ನು ಅಧ್ಯಕ್ಷರನ್ನಾಗಿ ಮಾಡಿದರು. ಜನಕಾನ೦ದರು ಅಧ್ಯಕ್ಷರಾಗಿ ೧೯೫೨ ರಿ೦ದ ೧೯೫೫ರ ವರೆಗೆ ಸೇವೆ ಸಲ್ಲಿಸಿದರು.
     
     ಬಾಲ್ಯ ಜೀವನ ಮತ್ತು ಶಿಕ್ಷಣ
            ಜೇಮ್ಸ್ ಜೆಸ್ಸಿ ಲಿನ್ ಅವರು ಒ೦ದು ಬಡ ಕುಟು೦ಬದಲ್ಲಿ ಜನಿಸಿದರು, ಇವರ ತ೦ದೆ ಜೆಸ್ಸಿ ವಿಲ್ಲಿಯಮ್ ಲಿನ್, ಒಬ್ಬ ರೈತ ಮತ್ತು ತಾಯಿ, ಸಲೆಥಿಯ ಅರ್ಛಿಬಲ್ಡ್ ಲಿನ್. ಹುಟ್ಟೂರು, ದಕ್ಷಿಣ ಅಮೇರಿಕಾದ ಲೋಸಿಯನ ಎ೦ಬ ಪ್ರದೇಶದಲ್ಲಿ. ಇವರು ತಮ್ಮ ಬಾಲ್ಯವನ್ನು ಕುಟು೦ಬದವರಿಗೆ ನೆರವಾಗುತ್ತ, ಹತ್ತಿಬಿಡಿಸುವುದು, ಹಾಲು ಕರೆಯುವುದು ಇನ್ನು ಮು೦ತಾದ ದೈನಿಕ ಕೆಲಸ ಮಾಡುತ್ತಾ ಕಳೆದರು. ಇವರ ಪ್ರಾರ್ಥಮಿಕ ಶಿಕ್ಷಣ ಒ೦ದು ಚಿಕ್ಕ ಸ್ಕೂಲ್ ನಲ್ಲಿ ಮುಗಿಸಿದರು.
            ಇವರು ತಾಮ್ಮ ೧೪ನೇ ವಯಸ್ಸಿನಲ್ಲಿ ಶಾಲೆಗೆ ಹೋಗುವುದನ್ನು ನಿಲ್ಲಿಸಿ, ಮಸೂರಿಯ ಪೆಸಿಫಿಕ್ ರೆಲ್ ರೋಡ್ ಗೆ ಕೆಲಸ ಮಾಡಲು ಆರ೦ಭಿಸಿದರು. ಇವರು ಕಸಗುಡಿಸಿ ತಿ೦ಗಳಿಗೆ ಎರಡು($೨) ಡಾಲರ್ ಸ೦ಪಾದಿಸುತ್ತಿದ್ದರು. ಹೀಗೆ ಹಲವಾರು ರೇಲ್ ರೋಡ್ ಕೆಲಸ ಮಾಡಿದರು. ಸ್ವಲ್ಪ ಸಮಯದಲ್ಲೆ ಛೀಫ್ ಕ್ಲೆರ್ಕ್ ನಿ೦ದ ಕನ್ಸಾಸ್ ನಗರದ ಮ್ಯಾನೇಜರ್ ಆದರು. ಅಲ್ಲಿಯೇ ಅವರು ತಮ್ಮ ಹೈ ಸ್ಕೂಲ್ ವಿದ್ಯಾಭ್ಯಾಸ ಮುಗಿಸಿದರು. ೨೪ರ ವಯಸ್ಸಿನಲ್ಲಿ ಲಿನ್ ಮಸೂರಿ ಸರ್ಟಿಫೈಡ್ ಪಬ್ಲಿಕ್ ಅಕೊ೦ಟೆ೦ಟ್ ಎಕ್ಸಾಮ್ ನಲ್ಲಿ ಉತ್ತೀರ್ಣ ಗೊ೦ಡು ಅತ್ಯ೦ತ ಹೆಚ್ಚು ಅ೦ಕ ಗಳಿಸಿದರು. ೩೦ನೇ ವರ್ಷದಲ್ಲಿ, ಅಮೇರಿಕಾದ ಎಪ್ಪರ್ಸನ್ ಅ೦ಡರ್ ರೈಟಿ೦ಗ್ ಕ೦ಪನಿಯನ್ನು ಲೋನ್ ಪಡೆದು ಕೊ೦ಡುಕೊ೦ಡರು.  ಹೀಗೆ ಹ೦ತ ಹ೦ತವಾಗಿ ಇವರು ಒಬ್ಬ ದೊಡ್ಡ ವ್ಯಾಪಾರಿಯಾದರು.
   ಯೋಗಾನ೦ದರ ಶಿಶ್ಯರು.
 ಯೋಗಾನ೦ದರು ತಮ್ಮ  ಆತ್ಮ ಕಥೆಯಾದ " auto biography of Yogi" ಎ೦ಬ ಪುಸ್ತಕದಲ್ಲಿ ರಾಜರ್ಷಿ  ಅಥವ ಲಿನ್ನ್ ಅವರ ಬಗ್ಗೆ ಹೀಗೆ ಬರೆದಿದ್ದಾರೆ, "ನಾನು ಭಾರತ ಮತ್ತು ಯುರೋಪ್ ನಲ್ಲಿದ್ದಾಗ(೧೯೩೫-೧೯೩೬) ಲಿನ್ನ್ ನನ್ನ ಶಿಶ್ಯ ರೊಡನೆ ಸೇರಿ ನನಗೆ ಒ೦ದು ಸುಳಿವೂ ಸಿಗದ೦ತೆ ಆಶ್ರಮ ನಿರ್ನಮಾಣ ಮಾಡಿದ ನನಗೆ ಅದರಿ೦ದ ಯಲ್ಲಿಲ್ಲದ ಸ೦ತೋಷ ಮತ್ತು ಆಶ್ಛರ್ಯ ಉ೦ಟಾಯಿತು."
 ಯೋಗಾನ೦ದ ಲಿನ್ನ್ ಅವರನ್ನು ಪ್ರೀತಿಯಿ೦ದ " ಸ೦ತ ಲಿನ್ನ್" ಎ೦ದು ಕರೆಯುತ್ತಿದ್ದರು. ಯೋಗಾನ೦ದರು, " ಪಾಶ್ಚಿಮಾತ್ಯರು ಧ್ಯಾನ ಮಾಡಲು ಸಾಧ್ಯವಿಲ್ಲ ಎ೦ದು ಹೇಳುತ್ತಾರೆ ಆದರೆ ಅದು ಸತ್ಯ ಅಲ್ಲ " ಎ೦ದು ಹೇಳುತ್ತಿದ್ದರು. "ಲಿನ್ನ್ ಕ್ರಿಯಾ ಯೋಗ ಸ್ವೀಕರಿಸಿದಾಗಿನಿ೦ದ ನಾನು ಅವರು ದೇವರೊಡನೆ ಗುಪ್ತವಾಗಿ ಮಾತನಾಡುವುದನ್ನು ನಾನು ನೊಡಿಲ್ಲ" ಎ೦ದು ತಮ್ಮ ಆತ್ಮ ಕಥೆಯಲ್ಲಿನ ಯೋಗಾನ೦ದರು ಬರೆದಿದ್ದಾರೆ. ಯೋಗಾನ೦ದರು ಆಗಸ್ಟ್ ೨೫, ೧೯೫೧ ರ೦ದು ಲಿನ್ನ್ ಅವರಿಗೆ "ರಾಜರ್ಷ್ರಿ ಜನಕಾನ೦ದ" ಎ೦ಬ ಹೆಸರನ್ನು ಕೊಟ್ಟರು, ಇದು ಪುರಾತನ ಭಾರತದ ರಾಜ ಜನಕ ಮಹಾರಾಜನ ಹೆಸರು. ಮತ್ತು ಅವರನ್ನು ಸ೦ಘದ ಮೆಲ್ವಿಚಾರಕರಾಗಿ ನೇಮಿಸಿದರು. ಜನಕಾನ೦ದ ಎಒದರೆ ಜನಕನ ಆನ೦ದ ಎ೦ದರ್ಥ. ರಾಜರ್ಸಿ ಪಶ್ಚಿಮದ ಒಬ್ಬ ಮಹಾನ್ ಯೋಗಿ ಎ೦ದು ಯೋಗಾನ೦ದರು ಹೇಳಿದರು. ಯೋಗಾನ೦ದರು ಹೇಳಿದ೦ತೆ ಲಿನ್ನ್ ಅವರ ಆಧ್ಯಾತ್ಮ ದಲ್ಲಿ ಅತ್ಯ೦ತ ಮು೦ದುವರಿದ ಶಿಶ್ಯ.

    ಯೋಗಾನ೦ದರ ಮರಣ(ಮಾರ್ಚ್ ೧೯೫೨)ದ ನ೦ತರ ಜನಕಾನ೦ದರು ಯೋಗಾನ೦ದ ಸತ್ಸ೦ಘದ ಅಧ್ಯಕ್ಷರಾಗಿ ಕಾರ್ಯನಿರ್ವಹಿಸಿದರು. ಈಗ ಅದರ ಅಧ್ಯಕ್ಷರು, ಮ್ರಿನಾಳಿನಿ ಮಾತ. ಇವರು ಗುರು ಪರ೦ಪರೆಯ ಬಗ್ಗೆ ಮಾತನಾಡುನವಾಗ ಜನಕಾನ೦ದರಿಗೆ ತಮ್ಮ ಅಭಿನ೦ದನೆಗಳನ್ನು ತಿಳಿಸಿದರು. 

ಜನಕಾನ೦ದ ತೀರಿಕೊ೦ಡಿದ್ದು ಫೆಬ್ರವರಿ ೨೦, ೧೯೫೫ರ೦ದು ಬೊರ್ರೆಗೊ ಸ್ಪ್ರಿ೦ಗ್ಸ್, ಕಾಲಿಫೊರ್ನಿಯಾ ನಲ್ಲಿ.

"About SRF: Leadership of the Society"

ಯೋಗಿಗಳು ಮತ್ತು ಸನ್ಯಾಸಿಗಳು
ದಮ್ ಆಲೂ

ದಮ್ ಆಲೂ ನಿರ್ದಿಷ್ಟವಾಗಿ ಕಾಶ್ಮೀರಿ ಪಾಕಪದ್ಧತಿಗೆ ಸೇರಿದೆ. ಆಲೂಗಡ್ಡೆಗಳನ್ನು, ಸಾಮಾನ್ಯವಾಗಿ ಚಿಕ್ಕದವುಗಳನ್ನು, ಮೊದಲು ಕರಿಯಲಾಗುತ್ತದೆ, ನಂತರ ಸಂಬಾರ ಪದಾರ್ಥಗಳೊಂದಿಗಿನ ಗ್ರೇವಿಯಲ್ಲಿ ಕಡಿಮೆ ಉರಿಯಲ್ಲಿ ನಿಧಾನವಾಗಿ ಬೇಯಿಸಲಾಗುತ್ತದೆ. ದಮ್ ಆಲೂ ಭಾರತದಾದ್ಯಂತ ತಯಾರಿಸಲಾದ ಒಂದು ಜನಪ್ರಿಯ ಖಾದ್ಯವಾಗಿದೆ.

ಖಾದ್ಯ, ತಿನಿಸು
ಸ್ವಾಮಿ ಯುಕ್ತೇಶ್ವರ ಗಿರಿ

ಶ್ರೀ ಯುಕ್ತೇಶ್ವರ ಗಿರಿ (10 ಮೇ 1855 – 9 ಮಾರ್ಚ್ 1936) ಇವರ ಪೂರ್ವಾಶ್ರಮದ ಹೆಸರು ಪ್ರಿಯಾನಾಥ ಕರಾರ್, ಇವರು ಸತ್ಯಾನಂದ ಗಿರಿ ಮತ್ತು ಪರಮಹಂಸ ಯೋಗಾನಂದರ ಗುರುಗಳು. ಇವರು ಲಾಹಿರಿ ಮಹಾಶಯರ ಶಿಷ್ಯರು. ಯೋಗಾನಂದರು ಇವರನ್ನು "ಜ್ಞಾನಾವತಾರ" (ಜ್ಞಾನದ ಅವತಾರ ಪುರುಷ) ಎಂದು ಕರೆದರು. ಇವರೊಬ್ಬ ಕ್ರಿಯಾಯೋಗಿ, ಜ್ಯೋತಿಷಿ ಮಾತ್ರವಲ್ಲದೆ ಭಗವದ್‍ಗೀತೆ ಮತ್ತು ಬೈಬಲ್ ಕುರುತಾಗಿ ಅಗಾಧ ಜ್ಞಾನ ಹೊಂದಿದ್ದರು.

ಪೂರ್ವಾಶ್ರಮ
ಪ್ರಿಯಾನಾಥ ಕರಾರ್ (ಯುಕ್ತೇಶ್ವರ) ಕ್ಷೇತ್ರನಾಥ ಕರಾರ್ ಮತ್ತು ಕದಂಬಿನಿ ದಂಪತಿಯರ ಪುತ್ರನಾಗಿ ಸಿರಾಂಪುರದಲ್ಲಿ ಜನಿಸಿದರು. ಬಹಳ ಸಣ್ಣ ವಯಸ್ಸಿನಲ್ಲೇ ತಮ್ಮ ತಂದೆಯನ್ನು ಕಳೆದುಕೊಂಡ ಇವರು ತಮ್ಮ ಕುಟುಂಬದ ಭೂಜವಾಬ್ದಾರಿಯನ್ನು ಹೊರಬೇಕಾಯಿತು. ಸಿರಾಂಪುರದ ಕ್ರೈಸ್ತ ಮಿಶನರಿ ಕಾಲೇಜಿನಲ್ಲಿ ಕಲಿಯುವಾಗ ಬೈಬಲ್ ಕುರಿತಾಗಿ ಆಸಕ್ತಿಯನ್ನು ತಳೆದರು. ಇವರು ಕಾಲೇಜು ಶಿಕ್ಷಣವನ್ನು ಮುಗಿಸಿದ ಬಳಿಕ ಮದುವೆಯಾಗಿ ಒಂದು ಮಗಳನ್ನು ಪಡೆದಿದ್ದರು.

ಗುರುವಿನ ಸಂಪರ್ಕದಲ್ಲಿ
1884ರಲ್ಲಿ ಪ್ರಯಾನಾಥನು ವಾರಣಾಸಿಯ ಲಾಹಿರಿ ಮಹಾಶಯರನ್ನು ಭೇಟಿಯಾದರು.ತದನಂತರ ಅವರಿಂದ ಕ್ರಿಯಾಯೋಗ ದೀಕ್ಷೆಯನ್ನು ಪಡೆದು ಅವರ ಶಿಷ್ಯರಾದರು.1894ರ ಅಲಹಾಬಾದಿನ ಕುಂಭಮೇಳದಲ್ಲಿ ತಮ್ಮ ಪರಮಗುರುಗಳಾದ ಮಹಾವತಾರ ಬಾಬಾಜಿಯವರನ್ನು ಭೇಟಿಯಾದರು. ಈ ಸಂದರ್ಭದಲ್ಲಿ ಅವರು ಪ್ರಿಯಾನಾಥರಿಗೆ ಹಿಂದು ಹಾಗು ಕ್ರೈಸ್ತ ಧರ್ಮಗಳ ತತ್ವಸಿದ್ದಾಂತಗಳ ಹೋಲಿಕೆಯನ್ನು ಕುರಿತು ಒಂದು ಕೃತಿ ರಚಿಸುವಂತೆ ಹೇಳಿದರು. ಅದೇ ವರ್ಷ ಅವರು ಈ ಕೃತಿಯನ್ನು ಮುಗಿಸಿದರು, ಅದನ್ನು ಕೈವಲ್ಯ ದರ್ಶನಂ (ದಿ ಹೋಲಿ ಸಾಯನ್ಸ್) ಎಂದು ಹೆಸರಿಸಿದರು.

ಯೋಗಿಗಳು ಮತ್ತು ಸನ್ಯಾಸಿಗಳು
ಆಧ್ಯಾತ್ಮ
ಲಾಹಿರಿ ಮಹಾಶಯ

ಶ್ಯಾಮಚರಣ ಲಾಹಿರಿ (30 ಸೆಪ್ಟೆಂಬರ್ 1828 - 26 ಸೆಪ್ಟೆಂಬರ್ 1895) ಇವರು ಲಾಹಿರಿ ಮಹಾಶಯ ಎಂದೇ ಪ್ರಖ್ಯಾತರು. ಇವರು ಓರ್ವ ಯೋಗಿ ಹಾಗು ಮಹಾವತಾರ ಬಾಬಾಜಿ ಅವರ ಶಿಷ್ಯರು. ಇವರು ಯೋಗಿರಾಜ ಮತ್ತು ಕಾಶಿಬಾಬಾ ಎಂದೇ ಪ್ರಖ್ಯಾತರು. ಇವರು ಪರಮಹಂಸ ಯೋಗಾನಂದರ ಗುರುಗಳಾದ ಸ್ವಾಮಿ ಯುಕ್ತೇಶ್ವರ ಗಿರಿಯವರ ಗುರುಗಳು. ಲಾಹಿರಿ ಮಹಾಶಯರು ಬ್ರಿಟೀಶ್ ಆಡಳಿತ ಭಾರತದ ಸೇನೆಯ ಲೆಕ್ಕ ಪತ್ರಪರಿಶೋದಕರಾಗಿದ್ದರು. 1861ರಲ್ಲಿ ಕ್ರಿಯಾಯೋಗವನ್ನು ತಮ್ಮ ಗುರುಗಳಿಂದ ಪಡೆದ ನಂತರ ಲಾಹಿರಿ ಮಹಾಶಯ ಎಂದು ತಮ್ಮ ಶಿಷ್ಯರಿಂದ ಕರೆಯಲ್ಪಟ್ಟವರು. ಇವರು ತಮ್ಮ ಸಂಸಾರದೊಂದಿಗೆ ವಾರಣಾಸಿಯಲ್ಲಿ ಜೀವನವನ್ನು ಕೊನೆಯವರೆಗೆ ಸಾಗಿಸಿದ್ದರು.
ಇವರು ತಮ್ಮ ಶಿಷ್ಯರಾದ ಸ್ವಾಮಿ ಯುಕ್ತೇಶ್ವರ ಗಿರಿಯ ಶಿಷ್ಯರಾದ ಪರಮಹಂಸ ಯೋಗಾನಂದರ 'ಯೋಗಿಯ ಆತ್ಮಕಥೆ' ಎಂಬ ಕೃತಿಯ ಮೂಲಕ ಜಗದ್ವಿಖ್ಯಾತಿ ಪಡೆದರು. ಯೋಗಾನಂದರ ಪ್ರಕಾರ ಮಹಾವತಾರ ಬಾಬಾಜಿಯವರು ಕ್ರಿಯಾಯೋಗದ ಪುನರುತ್ಥಾನಕ್ಕಾಗಿ ಲಾಹಿರಿ ಮಹಾಶಯರನ್ನು ಆರಿಸಿದ್ದರು. ಯೋಗಾನಂದರ ಗುರುಗಳು, ತಂದೆ-ತಾಯಿ ಲಾಹಿರಿ ಮಹಾಶಯರ ಶಿಷ್ಯರಾಗಿದ್ದರು. ಲಾಹಿರಿ ಮಹಾಶಯರು ಯೋಗಾನಂದರು ಸಣ್ಣ ಬಾಲಕನಾಗಿದ್ದಾಗ ಅವರ ತಾಯಿಯ ಬಳಿ "ಈತ ಆಧ್ಯಾತ್ಮ ಇಂಜಿನ್ ಆಗುತ್ತಾನೆ,ದೇವರ ಸಾಮ್ರಾಜ್ಯಕ್ಕೆ ಅನೇಕ ಆತ್ಮಗಳನ್ನು ಕೊಂಡೊಯ್ಯುತ್ತಾನೆ" ಎಂದು ಭವಿಷ್ಯ ನುಡಿದಿದ್ದರು.

ಬಾಲ್ಯ
ಲಾಹಿರಿ ಮಹಾಶಯರು ಬಂಗಾಳ ಪ್ರಾಂತ್ಯದ ಗುರ್ಣಿ ಗ್ರಾಮದ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು.ಇವರು ಮುಕ್ತಕಾಶಿ ಮತ್ತು ಗೌರಮೋಹನ ಲಾಹಿರಿ ದಂಪತಿಗಳ ಕೊನೆಯ ಮಗ. ಇವರ ತಾಯಿ ಮಹಾನ್ ಶಿವಭಕ್ತೆಯಾಗಿದ್ದರು. ಲಾಹಿರಿಯವರು ಮೂರು ವರ್ಷದ ಬಾಲಕನಾಗಿದ್ದಾಗಲೆ ತಮ್ಮ ತಾಯಿಯನ್ನು ಕಳೆದುಕೊಂಡರು. ಎಳೆಯ ಪ್ರಾಯದಿಂದಲೇ ಇವರು ಧ್ಯಾನಸ್ಥರಾಗಿ ಮರಳಲ್ಲಿ ಕುತ್ತಿಗೆ ತನಕ ಮುಚ್ಚಿರುತ್ತಿದ್ದರಂತೆ. ನೆರೆಯಲ್ಲಿ ತಮ್ಮ ಮನೆಯನ್ನು ಕಳೆದುಕೊಂಡ ಮೇಲೆ ಇವರ ಸಂಸಾರ ವಾರಣಾಸಿಗೆ ತೆರಳಿತಂತೆ. ಅಲ್ಲಿಯೇ ಲಾಹಿರಿ ಮಹಾಶಯರು ತಮ್ಮ ಜೀವನದ ಬಹುತೇಕ ವರ್ಷಗಳನ್ನು ಕಳೆದರು.ಬಾಲ್ಯದಿಂದಲೇ ಉರ್ದು, ಹಿಂದಿ,ಬಂಗಾಲಿ,ಸಂಸೃತ,ಪರ್ಶಿಯನ್,ಫ್ರೆಂಚ್ ಹಾಗು ಇಂಗ್ಲೀಷ್ ಭಾಷೆಗಳನ್ನು ಕಲಿತರು.

ಗೃಹಸ್ಥ ಜೀವನ
1846ರಲ್ಲಿ ಕಾಶಿಮಣಿಯವರೊಂದಿಗೆ ಲಾಹಿರಿ ಮಹಾಶಯರ ವಿವಾಹ ನೆರವೇರಿತು. ಈ ದಂಪತಿಗಳಿಗೆ ಇಬ್ಬರು ಗಂಡು ಮಕ್ಕಳು ಮತ್ತು ಮೂವರು ಹೆಣ್ಣುಮಕ್ಕಳು ಹುಟ್ಟಿದರು. ಇವರ ಇಬ್ಬರು ಮಕ್ಕಳು ತಂದೆಯಂತೆ ಆಧ್ಯಾತ್ಮ ಹಾದಿಯನ್ನು ತುಳಿದರು. ಇವರ ಮಡದಿ ಅವರ ಶಿಷ್ಯೆಯಾಗಿ ನಂತರ ಲಾಹಿರಿ ಮಹಾಶಯರ ಶಿಷ್ಯರಿಂದ 'ಗುರು ಮಾ'ಎಂದು ಕರೆಯಲ್ಪಟ್ಟರು.

ಕ್ರಿಯಾಯೋಗ ಗುರುವಾಗಿ ಲಾಹಿರಿ ಮಹಾಶಯ
1861ರಲ್ಲಿ ಲಾಹಿರಿಯವರು ವರ್ಗಾವಣೆಗೊಂಡು ಹಿಮಾಲಯದ ತಪ್ಪಲಿನ ರಾಣಿಖೇತ್‍ಗೆ ತೆರಳಿದರು. ಕೆಲಸದ ಬಿಡುವಿನ ವೇಳೆ ಪರ್ವತ ಮಾರ್ಗವಾಗಿ ಅಲೆದಾಡುತ್ತಿರಬೇಕಾದರೆ ತಮ್ಮ ಹೆಸರನ್ನು ಯಾರೋ ಕರೆದಂತಾಯಿತು.ನಂತರ ಮೇಲೇರಿ ಹೋದಾಗ ಯೋಗಿ ಮಹಾವತಾರ ಬಾಬಾಜಿಯವರನ್ನು ಭೇಟಿಯಾದರು. ಆ ಬಳಿಕ ಅವರಿಗೆ ಕ್ರಿಯಾಯೋಗ ದೀಕ್ಷೆಯನ್ನು ನೀಡಿದರು.
ಆ ಬಳಿಕ ಲಾಹಿರಿ ಮಹಾಶಯರು ವಾರಣಾಸಿಗೆ ತೆರಳಿದರು. ಅಲ್ಲಿ ಯೋಗ ಗುರುವಾಗಿ ಸತ್ಯಾನ್ವೇಶಕರಿಗೆ ಕ್ರಿಯಾಯೋಗ ದೀಕ್ಷೆಯನ್ನು ಕೊಡತೊಡಗಿದರು. ಕ್ರಿಯಾಯೋಗ ದೀಕ್ಷೆಯನ್ನು ಮುಕ್ತವಾಗಿ ಎಲ್ಲಾ ಮತದವರಿಗೆ ಕೊಡತೊಡಗಿದರು. ಕೆಲವು ಉಲ್ಲೇಖಗಳ ಪ್ರಕಾರ ಶಿರಡಿ ಸಾಯಿಬಾಬಾ ಕೂಡ ಇವರ ಶಿಷ್ಯರು.

ಗುರು ಶಿಷ್ಯ ಪರಂಪರೆ ಕುರಿತಂತೆ
ಲಾಹಿರಿ ಮಹಾಶಯರು ಯಾವತ್ತೂ ತಮ್ಮ ಶಿಷ್ಯರಿಗೆ ಗುರುವಿಗೆ ಸದಾ ಶರಣಾಗತರಾಗಿರುವಂತೆ ತಿಳಿಸುತ್ತಿದ್ದರು. ಗುರುವಿಗೆ ಹೆಚ್ಚು ಶರಣಾಗತನಾಗುತ್ತಾ ಹೋದಂತೆ ಯೋಗದ ಸೂಕ್ಷ್ಮಾತಿ ಸೂಕ್ಷ್ಮ ಆಯಾಮಗಳನ್ನು ಗುರುವಿನ ಕೃಪೆಯಿಂದ ಕಲಿಯಬಹುದು ಎಂದು ಹೇಳುತ್ತಿದ್ದರು

ಉತ್ತರಾಧಿಕಾರಿ
1939ರಲ್ಲಿ ಜನಿಸಿದ ಶಿಬೇಂದು ಲಾಹಿರಿಯವರು ಲಾಹಿರಿ ಮಹಾಶಯರ ಪ್ರಪೌತ್ರ. ಇವರು ಜಗತ್ತಿನಾದ್ಯಂತ ಕ್ರಿಯಾಯೋಗವನ್ನು ಕಲಿಸುತ್ತಾರೆ. ಇವರು ತಮ್ಮ ತಂದೆಯಿಂದ ದೀಕ್ಷೆ ಪಡೆದರು.

ಉಲ್ಲೇಖಗಳು

ಆಧ್ಯಾತ್ಮ
ಮಹಾವತಾರ ಬಾಬಾಜಿ

ಮಹಾವತಾರ್ ಬಾಬಾಜಿಯವರ ಕುರಿತು ಯಾವುದೇ ಐತಿಹಾಸಿಕ ಉಲ್ಲೇಖಗಳು ಲಬ್ಯವಿಲ್ಲ, ಆದರೆ ಪರಮಹಂಸ ಯೋಗಾನಂದರ ಆತ್ಮಕಥೆಯಲ್ಲಿ ಇವರ ಕುರಿತಾಗಿ ಹೇಳಿರುವಂತಹ ವಿಷಯಗಳೇ ಇವರ ಇರುವಿಕೆಗೆ ದಾಖಲೆಗಳು. ಇವರ ಪ್ರಕಾರ ಬಾಬಾಜಿಯವರು ಒಬ್ಬ ಅವತಾರ ಪುರುಷನಾಗಿದ್ದು ಸಹಸ್ರಾರು ವರ್ಷಗಳಿಂದ ಜೀವಂತವಾಗಿದ್ದಾರೆ. ಇವರು ಕೇವಲ ಕೆಲವರಿಗೆ ಮಾತ್ರ ಕಾಣಿಸಿಕೊಳ್ಳುತ್ತಾರೆ. 1861 ರಲ್ಲಿ ಇವರು ಲಾಹಿರಿ ಮಹಾಶಯರಿಗೆ ಕ್ರಿಯಾಯೋಗ ಧ್ಯಾನ ಪದ್ದತಿಯನ್ನು ಕಲಿಸಿಕೊಟ್ಟರು.

ಪರಾಮರ್ಶನ ಸಂಪರ್ಕಗಳು
<ref>

ಆಧ್ಯಾತ್ಮ
ಬಿಳಿ ರಕ್ತ ಕಣಗಳು

ಬಿಳಿ ರಕ್ತ ಕಣಗಳು(ಡಬ್ಲ್ಯು.ಬಿ.ಸಿ.)ಇವು ನಮ್ಮ ದೇಹದ ಪ್ರತಿರಕ್ಷಣ ವ್ಯವಸ್ಠೆಯ ಜೀವಕೋಶಗಳು. ಇವು ಸಾಂಕ್ರಾಮಿಕ ರೋಗ ಹಾಗೂ ವಿದೇಶೀ ಆಕ್ರಮಣಕಾರರ ವಿರುದ್ಧ ಹೋರಾಡುವ ಜೀವಕೋಶಗಳಾಗಿವೆ. ಎಲ್ಲಾ ಬಿಳಿ ರಕ್ತ ಕಣಗಳು ಮೂಳೆಮಜ್ಜೆಯ ಒಂದು ಬಹುಪ್ರಬಲ ಜೀವಕೋಶವಾದ ಹೆಮ್ಯಾಟೋಪಯಟಿಕ್ ಕಾಂಡಕೋಶದಿಂದ ನಿರ್ಮಾಣಗೊಂಡಿರುತ್ತವೆ. ಬಿಳಿ ರಕ್ತ ಕಣಗಳು ರಕ್ತ ಹಾಗೂ ದುಗ್ದನಾಳ ವ್ಯವಸ್ಠೆ ಸೇರಿದಂತೆ ನಮ್ಮ ದೇಹದ ಎಲ್ಲಾ ಭಾಗಗಳಲ್ಲೂ ಕಾಣಸಿಗುತ್ತವೆ. 
ಐದು ವಿವಿಧ ಹಾಗೂ ವಿಭಿನ್ನ ರೀತಿಯ ಬಿಳಿರಕ್ತ ಕಣಗಳು ಅಸ್ತಿತ್ವದಲ್ಲಿವೆ. ಭೌತಿಕ ಹಾಗೂ ಕ್ರಿಯಾತ್ಮಕ ಗುಣಲಕ್ಷಣಗಳ ಆಧಾರದ ಮೇಲೆ ಇವುಗಳನ್ನು ವಿಂಗಡಣೆ ಮಾಡಲಾಗಿದೆ.
ಅವುಗಳು: 
ನ್ಯೂಟ್ರೋಫಿಲ್‍ಗಳು
ಇಸಿನೊಫಿಲ್‍ಗಳು
ಬೇಸೊಫಿಲ್‍ಗಳು
ದುಗ್ದಕಣಗಳು
ಏಕಕಣಗಳು 
ಮೋನೋಸೈಟ್‍ಗಳು ಹಾಗೂ ನ್ಯೂಟ್ರೋಫಿಲ್‍ಗಳು ಭಕ್ಞಿಸಿ ನಾಶಪಡಿಸುವ ಗುಣಲಕ್ಷಣವನ್ನು ಹೊಂದಿವೆ.
ಸಾಮಾನ್ಯವಾಗಿ ಮನುಷ್ಯನ ದೇಹದಲ್ಲಿ ಒಂದು ಮೈಕ್ರೋ ಲೀಟರ್ ರಕ್ತ ದಲ್ಲಿ ೪,೦೦೦ ದಿಂದ ೧೧,೦೦೦ ಬಿಳಿ ರಕ್ತ ಕಣಗಳು ಕಂಡುಬರುತ್ತದೆ ಹಾಗಿದ್ದರೆ ಮಾತ್ರ ಆರೋಗ್ಯವಂತ(ತೆ). ಮನುಷ್ಯನ ಶರೀದಲ್ಲಿ ಸರಿಸುಮಾರು ೭ ರಿಂದ ೮ ಲೀ ರಕ್ತವಿದೆ ಅಂದರೆ ೪,೦೦೦*೧೦೦*೧೦೦*೮= ಬಿಳಿರಕ್ತ ಕಣಗಳು ಇರುತ್ತವೆ.

ನ್ಯೂಟ್ರೋಫಿಲ್‍ಗಳು
ಇವು ಅತಿ ಹೇರಳವಾಗಿರುವ ಬಿಳಿರಕ್ತಕಣಗಳು. ೬೦-೭೦%ರಷ್ಟು ಪರಿಚಲನೆಯಲ್ಲಿರುವ ಬಿಳಿರಕ್ತ ಕಣಗಳು. ಇವುಗಳು ಬ್ಯಾಕ್ಟೀರಿಯಾ ಹಾಗೂ ಶಿಲೀಂಧ್ರ ಸೋಂಕುಗಳ ವಿರುದ್ಧ ಹೋರಾಡಿ ದೇಹವನ್ನು ರಕ್ಷಿಸುತ್ತವೆ. ಸಾಮಾನ್ಯವಾಗಿ ಇವುಗಳು ಸೂಕ್ಷ್ಮ ಜೀವಿ ಸೋಂಕಿಗೆ ಮೊದಲ ಪ್ರತಿಕ್ರಿಯಾಶೀಲರು.ಪರಿಚಲನೆಯಲ್ಲಿರುವ ಮಾನವ ನ್ಯೂಟ್ರೋಫಿಲ್‍ಗಳ ಜೀವಿತಾವಧಿ ೫-೬ ದಿನಗಳು.

ಇಸಿನೊಫಿಲ್‍ಗಳು
ಗುಲ್ಮ ಹಾಗೂ ಕೇಂದ್ರ ನರಮಂಡಲದ ಅಲರ್ಜಿ, ಪರಾವಲಂಬಿ ಸೋಂಕುಗಳು, ಕೊಲ್ಲಾಜೆನ್ ರೋಗಗಳು-ಇವುಗಳ ವಿರುದ್ಧ ಇಸಿನೊಫಿಲ್‍ಗಳು ಪ್ರತಿಕ್ರಿಯೆಯನ್ನು ತೋರುತ್ತವೆ.ಇವುಗಳು ರಕ್ತದಲ್ಲಿ ಕಾಣಸಿಗುವುದು ಅಪರೂಪ. ಜೀರ್ಣಕಾರಿ ಪ್ರದೇಶದ, ಉಸಿರಾಟದ ಪ್ರದೇಶದ, ಕಡಿಮೆ ಮೂತ್ರದ ಪ್ರದೇಶದ ಮ್ಯೂಕಸ್ ಪೊರೆಗಳಲ್ಲಿ ಇವುಗಳು ಕಾಣಸಿಗುತ್ತವೆ.

ಬೇಸೊಫಿಲ್‍ಗಳು
ಅಲರ್ಜಿ ಹಾಗೂ ಪ್ರತಿಜನಕದ ಪ್ರತಿಕ್ರಿಯೆಗೆ ಅನುಗುಣವಾಗಿ ರಾಸಾಯನಿಕ ಹಿಸ್ಟಮೀನ್ ಅನ್ನು ಬಿಡುಗಡೆ ಮಾಡಿ ರಕ್ತ ನಾಳಗಳ ಹಿಗ್ಗುವಿಕೆ ಮಾಡುವುದು ಬೇಸೋಫಿಲ್‍ಗಳ ಮುಖ್ಯ ಹೊಣೆ. ಇವು ಬಹಳ ಕಡಿಮೆ ಪ್ರಮಾಣದಲ್ಲಿ ಕಂಡುಬರುವ ಬಿಳಿ ರಕ್ತ ಕಣಗಳು. ದೇಹದ ರಕ್ಷಣೆಗಾಗಿ ಇವು ಹಿಸ್ಟಮೀನ್ ಹಾಗೂ ಹೆಪಾರಿನ್ ಎಂಬ ಎರಡು ರಾಸಯನಿಕಗಳನ್ನು ಹೊರಹಾಕುತ್ತವೆ. ಸೋಂಕು ಆಗಿರುವ ಪ್ರದೇಶಕ್ಕೆ ಇಸಿನೋಫಿಲ್‍ಗಳು ಹಾಗೂ ನ್ಯೂಟ್ರೋಫಿಲ್‍ಗಳನ್ನು ಆಕರ್ಷಿಸಲು ಬಾಸೊಫಿಲ್ ರಾಸಾಯನಿಕ ಸಂಕೇತಗಳನ್ನು ಬಿಡುಗಡೆ ಮಾಡಬಹುದು.

ದುಗ್ದಕಣಗಳು 
ದುಗ್ದಕಣಗಳು ರಕ್ತಕ್ಕಿಂತ ಹೆಚ್ಚಾಗಿ ದುಗ್ಧನಾಳ ವ್ಯವಸ್ಥೆಯಲ್ಲಿ ಕಂಡುಬರುತ್ತವೆ. ಇದರಲ್ಲಿ ೩ ವಿಧಗಳಿವೆ. ಆವುಗಳು - 
 ಬಿ ದುಗ್ದಕಣಗಳು 
 ಟಿ ದುಗ್ದಕಣಗಳು 
 ಸಹಜವಾಗಿ ಸಾಯಿಸುವ ದುಗ್ದಕಣಗಳು 
ಇವುಗಳ ಸಾಮಾನ್ಯ ಕೆಲಸವೇನೆಂದರೆ ದೇಹದ ಮೇಲಾಗುವ ದಾಳಿಗಳನ್ನು ಗುರುತಿಸುವುದು ಹಾಗೂ ತಡೆಗಟ್ಟುವುದು. ಇವುಗಳು ನಿರ್ದಿಷ್ಟ ರೋಗಕಾರಕಗಳ ಹಾಗೂ ಸೋಂಕಿತ ಜೀವಕೋಶಗಳು ವಿರುದ್ಧ ಕೆಲಸ ಮಾಡುತ್ತವೆ. ಅಂತೆಯೇ ಹೊಂದಿಕೊಳ್ಳಬಲ್ಲ ಪ್ರತಿರಕ್ಷಣಾ ಪ್ರತಿಕ್ರಿಯೆಯ ಭಾಗವಾಗಿದೆ.

ಮೋನೋಸೈಟ್‍ಗಳು.

ಶರೀರ ಶಾಸ್ತ್ರ
ಕಡಲಪೋತ



ಪರಿಚಯ
ಈ ಕಡಲಪೋತವು "storm petrel" ಕುಟುಂಬದ ಒಂದು ಚಿಕ್ಕ ಸದಸ್ಯವಾಗಿದ್ದು, ವಿಶ್ವದಲ್ಲಿ ಅತ್ಯಂತ ಹೇರಳವಾಗಿ ಕಂಡುಬರುವ ಪಕ್ಷಿ ಜಾತಿಗಳಲ್ಲಿ ಒಂದಾಗಿದೆ,ಅಲ್ಲದೆ ಇದು ಮುಖ್ಯವಾಗಿ ದಕ್ಷಿಣ ಗೋಳಾರ್ಧದ ಸಮುದ್ರಗಳಲ್ಲಿ ಹೇರಳವಾಗಿ ಕಂಡುಬಂದರು ಬೇಸಿಗೆಯಲ್ಲಿ ಉತ್ತರ ಗೋಳಾರ್ಧದ ಉತ್ತರದವರೆಗು ವಿಸ್ತರಿಸುತ್ತದೆ.ವಿಶ್ವದಲ್ಲಿ ಒಟ್ಟೂ 50 ಮಿಲಿಯನ್ ಗಿಂತಲೂ ಹೆಚ್ಚಿನ ಜೋಡಿಗಳಿವೆ ಎಂದು ಅಂದಾಜಿಸಲಾಗಿದೆ.

ವಿವರಣೆ
ಕಡಲಪೋತವು ಒಂದು ಸಣ್ಣ ಪಕ್ಷಿಯಾಗಿದ್ದು, ೧೬-೧೮.೫ ಸೇಂ.ಮೀ ಉದ್ದ ಮತ್ತು ೩೮-೪೨ ಸೇಂ.ಮೀ ಅಗಲವಿರುತ್ತದೆ.ಇದು "ಯುರೋಪಿಯನ್ ಸ್ಟೊರ್ಮ್ ಪೆಟ್ರಲ್ಗಿಂತ" ಸ್ವಲ್ಪ ದೊಡ್ಡದಾಗಿದೆ.ಇದರ ಎಲ್ಲಾ plumage ಮೂಲಭೂತವಾಗಿ ಗಾಢ ಕಂದು ಬಣ್ಣ,

ಉಲ್ಲೇಖ

ಪಕ್ಷಿಗಳು
ಸ್ವಾಮಿ ರಾಮ

ಹಿಂದೂ ಧರ್ಮದ ಸಂತರು
ಆಟಗಾರ (ಚಲನಚಿತ್ರ)

ಆಟಗಾರ  2015 ರ ಭಾರತೀಯ ಕನ್ನಡ ರೋಮ್ಯಾಂಟಿಕ್ ಥ್ರಿಲ್ಲರ್ ಚಲನಚಿತ್ರವಾಗಿದ್ದು, ಇದನ್ನು ಕೆ. ಎಂ. ಚೈತನ್ಯ ನಿರ್ದೇಶಿಸಿದ್ದಾರೆ. ಇದು  ದ್ವಾರಕೀಶ್ ಚಿತ್ರ  ಸಂಶ್ಥೆಯ 49 ನೇ ನಿರ್ಮಾಣವಾಗಿದೆ. ಚಿತ್ರದಲ್ಲಿ ಚಿರಂಜೀವಿ ಸರ್ಜಾ, ಮೇಘನಾ ರಾಜ್, ಪಾರುಲ್ ಯಾದವ್, ಅನು ಪ್ರಭಾಕರ್, ಅಚ್ಯುತ್ ಕುಮಾರ್, ಪ್ರಕಾಶ್ ಬೆಳವಾಡಿ, ಬಾಲಾಜಿ ಮನೋಹರ್, ಪವನ ಗೌಡ, ಸಾಧು ಕೋಕಿಲ, ಆರೋಹಿತ ಗೌಡ ಈ  10 ಪ್ರಮುಖ ಪಾತ್ರಧಾರಿಗಳ  ಜೊತೆಗೆ ಅನಂತ್ ನಾಗ್, ಪಿ. ರವಿಶಂಕರ್ ಗೌಡ ಮತ್ತು RJ ನೇತ್ರಾ  ಪ್ರಮುಖ ಪೋಷಕ ಪಾತ್ರಗಳಲ್ಲಿದ್ದಾರೆ . ಅನೂಪ್ ಸೀಳಿನ್ ಸಂಗೀತ ಸಂಯೋಜಿಸಿದ್ದಾರೆ. ಚಲನಚಿತ್ರವು 28 ಆಗಸ್ಟ್ 2015 ರಂದು ಬಿಡುಗಡೆಯಾಯಿತು. ಈ ಚಲನಚಿತ್ರವು ಅಗಾಥಾ ಕ್ರಿಸ್ಟಿ ಅವರ 1939 ರ ಮಿಸ್ಟರಿ ಕಾದಂಬರಿ ಮತ್ತು ನಂತರ ದೇರ್ ನನ್ ಅನ್ನು ಆಧರಿಸಿದ ಹಿಂದಿ ಚಲನಚಿತ್ರ ಗುಮ್ನಾಮ್ ಅನ್ನು ಆಧರಿಸಿದೆ, ಇದು  ಚಲನಚಿತ್ರವು ಅಗಾಥಾ ಕ್ರಿಸ್ಟಿ ಅವರ 1939 ರ ರಹಸ್ಯ ಕಾದಂಬರಿ  ಆಂಡ್ ದೆನ್ ದೇರ್ ವರ್ ನನ್ ಅನ್ನು ಆಧರಿಸಿದ ಹಿಂದಿ ಚಲನಚಿತ್ರ ಗುಮ್ನಾಮ್ ಅನ್ನು ಆಧರಿಸಿದೆ.

ಚಿತ್ರದ ಕಥೆ 
ಮೃತ್ಯುಂಜಯ್  ಒಬ್ಬ ಡ್ರಗ್ ಡೀಲರ್. ಅವನು ಬಹಳಷ್ಟು ಬೆಲೆ ಬಾಳುವ ಔಷಧಗಳನ್ನು ಕಳೆದುಕೊಳ್ಳುತ್ತಾರೆ.   ತನ್ನ ಬಾಸ್‌ಗೆ ಹಿಂತಿರುಗಲು ಸಾಕಷ್ಟು ಹಣವನ್ನು ಗೆಲ್ಲುವ ಭರವಸೆಯಿಂದ ಅವನು 'ಆಟಗಾರ' ಎಂಬ ರಿಯಾಲಿಟಿ ಶೋನಲ್ಲಿ ಭಾಗವಹಿಸುತ್ತಾನೆ.

ರಿಯಾಲಿಟಿ ಶೋನ ಸೂಚನೆಯಂತೆ, ಅವನು ಮತ್ತು ಇತರರು ದ್ವೀಪವನ್ನು ತಲುಪುತ್ತಾರೆ  ಪ್ರದರ್ಶನದ ಅಂತ್ಯದವರೆಗೆ ಯಾವುದೇ ಸಾರಿಗೆ ವಿಧಾನಗಳಿಲ್ಲದ ಕಾರಣ ಯಾರೂ ದ್ವೀಪದಿಂದ ಹೊರಬರಲು ಸಾಧ್ಯವಿರುವುದಿಲ್ಲ. ಅವರು ಹತ್ತು ತಲೆಗಳ ರಾವಣನ ಪ್ರತಿಮೆಯನ್ನು ನೋಡುತ್ತಾರೆ. ಅವರಲ್ಲಿ ಕೆಲವರನ್ನು ಯಾರೋ ಕೊಲ್ಲುತ್ತಾರೆ. ಒಂದು ಟೆಲಿಫೋನ್ ಮನೆಯಲ್ಲಿದ್ದರೂ ಅದು ಕೆಲಸ ಮಾಡುತ್ತಿರಲಿಲ್ಲ. ಇದ್ದಕ್ಕಿದ್ದಂತೆ, ದೂರದರ್ಶನವು ಪ್ಲೇ ಆಗಲು ಪ್ರಾರಂಭಿಸುತ್ತದೆ. ಆಟಗಾರರು ಹೋದ ದ್ವೀಪದೊಂದಿಗೆ ನಾವು ಎಲ್ಲಾ ಸಂಪರ್ಕವನ್ನು ಮರಳಿ ಪಡೆದಿದ್ದೇವೆ ಎಂದು 'ಆಟಗಾರ' ವಾಹಿನಿಯ ನಿರೂಪಕರು ಹೇಳುತ್ತಾರೆ. ಆದರೆ, ಅವರು ಭಾಗವಹಿಸುವವರ ಹೆಸರನ್ನು ಪರಿಚಯಿಸಿದಾಗ, ಆ ಹೆಸರುಗಳು ಇವರದಾಗಿರದೇ  ಎಲ್ಲರೂ ಆಘಾತಕ್ಕೊಳಗಾಗಿದ್ದಾರೆ. ಆಗ ಅವರೆಲ್ಲರೂ ಸಾಯುತ್ತಾರೆ ಎಂದು ಫೋನ್ ಕರೆ ಬರುತ್ತದೆ. ಒಬ್ಬೊಬ್ಬರು ಸಾಯುವಾಗ ರಾವಣನ ಒಂದು ತಲೆಯನ್ನು ಕತ್ತರಿಸಲಾಗುತ್ತದೆ ಎಂದು ಅವರು ಕಂಡುಕೊಳ್ಳುತ್ತಾರೆ.

ಈ ಭಾಗಿದಾರರ ಕುಟುಂಬ ಸದಸ್ಯರು ಉದ್ವಿಗ್ನಗೊಂಡು ಮತ್ತು ಅವರು 'ಆಟಗಾರ' ವಾಹಿನಿಯ ವಿರುದ್ಧ ಪ್ರಕರಣ ದಾಖಲಿಸುತ್ತಾರೆ. ಪೋಲೀಸರು ಪ್ರಕರಣದ ತನಿಖೆ ಆರಂಭಿಸುತ್ತಾರೆ.

ದ್ವೀಪದಲ್ಲಿ ಮುಂದೆ ಏನು ಆಗುತ್ತದೆ, ಇದಕ್ಕೆ ಏನು ಕಾರಣ, ಯಾರು ಕಾರಣ ಎಂಬುದು ಕತೆಯ ಉಳಿದ ಭಾಗ

ಪಾತ್ರಗಳು 
 ಚಿರಂಜೀವಿ ಸರ್ಜಾ
 ಅನಂತ್ ನಾಗ್
 ಪರುಲ್ ಯಾದವ್
 ಮೇಘನಾ ರಾಜ್
 ಅನು ಪ್ರಭಾಕರ್
 ಅಚ್ಯುತ್ ಕುಮಾರ್
 ಪಿ.ರವಿಶಂಕರ್
 ಪ್ರಕಾಶ್ ಬೆಳವಾಡಿ
 ಬಾಲಾಜಿ ಮನೋಹರ್
 ಪವನ್ ಗೌಡ
 ಆರ್ ಜೆ ನೇತ್ರಾ
 ಸಾಧು ಕೋಕಿಲ

ಸಂಗೀತ 
ಸಂಗೀತವನ್ನು ಅನೂಪ್ ಸೀಳಿನ್ ಸಂಯೋಜಿಸಿದ್ದಾರೆ. ಆರಂಭದಲ್ಲಿ ಸೀಳಿನ್ ಒಟ್ಟು 4 ಹಾಡುಗಳನ್ನು ಸಂಯೋಜಿಸಿದ್ದರು. ಆದರೆ ಚಿತ್ರದ ವೇಗದ ಮೇಲೆ ಪರಿಣಾಮ ಬೀರಬಾರದೆಂದು ಚಿತ್ರ ತಯಾರಕರು ಒಂದು ಹಾಡನ್ನು ಕೈಬಿಟ್ಟರು ಎಂದು ವರದಿಯಾಗಿದೆ. ಕನ್ನಡ ಚಿತ್ರರಂಗದ ದಿಗ್ಗಜ ಕಲಾವಿದರನ್ನು ಕೊಂಡಾಡುವ ಒಂದು ಒಗಟಿನ ಗೀತೆ ಇದೆ ಎಂದು ವರದಿಯಾಗಿದೆ.

ಹಾಡುಗಳ ಪಟ್ಟಿ

ಉಲ್ಲೇಖಗಳು 

ಕನ್ನಡ ಸಿನೆಮಾ
ಕನ್ನಡ ಚಲನಚಿತ್ರಗಳು
ವರ್ಷ-೨೦೧೫ ಕನ್ನಡಚಿತ್ರಗಳು
ಫ್ಯಾರಡೇ ನಿಯಮಗಳು

ಮೈಕಲ್ ಫ್ಯಾರಡೇಯ ನಿಯಮವು ವಿದ್ಯುತ್ಪ್ರೇರಕ ಶಕ್ತಿಯ ಮೂಲ ನಿಯಮ. ಇದು ವಿದ್ಯುತ್ ಸರ್ಕ್ಯೂಟ್ನಲ್ಲಿ ವಿದ್ಯುತ್ಪ್ರೇರಕ ಶಕ್ತಿಯನ್ನು ಉತ್ಪಾದಿಸಲು  ಕಾಂತಕ್ಷೇತ್ರವು ಹೇಗೆ ನೆರವಾಗುತ್ತದೆ ಎಂದು ತಿಳಿಸುತ್ತದೆ. 
ವಿಜ್ಞಾನ
ಚುಟುಕು
ಪುಸ್ತಕ ಸಂಸ್ಕೃತಿ

thumb|Book Culture

ಸರಸ್ವತಿಯನ್ನು ಪುಸ್ತಕ ವಾಣಿ ಎಂದು ಕವಿಗಳು ವರ್ಣಿಸಿದ್ದಾರೆ .' ಪುಸ್ತಕಂ ಹಸ್ತ ಭೂಷಣಂ ' ಎಂದರೆ ಪುಸ್ತಕ ವಿದ್ಯಾರ್ಥಿಗಳ ಹಸ್ತ ಭೂಷಣ ಎಂದರು ಸುಭಾಷಿತಕಾರರು. ಒಂದು ಒಳ್ಳೆಯ ಪುಸ್ತಕವೆಂದರೆ ಜನಾಂಗದಿಂದ ಜನಾಂಗಕ್ಕೆ ಸಾಗಿಸಲ್ಪಟ್ಟ ಮಹಾ ಮೇಧಾವಿಯ ಜೀವನ ಸರ್ವಸ್ವ ಎಂದ ಮಿಲ್ಟನ್ -ಇಂಗ್ಲಿಷ್ನ ಒಂದು ಸೂಕ್ತಿಯಲ್ಲಿ. ಅಂದರೆ , 'ಉಡುಗೆ ತೊಡುಗೆಗಳಿಗೆ ಅಷ್ಟಾಗಿ ಗಮನ ಕೊಡದಿದ್ದರೂ ಚಿಂತೆಯಿಲ್ಲ . ಪುಸ್ತಕಗಳನ್ನು ಕೊಳ್ಳಬೇಕು , ಓದಬೇಕು , ಜ್ಞಾನದ ದಿಗಂತವನ್ನು ವಿಸ್ಥತಿಸಿಕೊಲ್ಲಬೇಕು 'ಎಂದು ಈ ಸೂಕ್ತಿ ಹೇಳುತ್ತದೆ .
ಹಿಂದೆ ಸಂಸ್ಕ್ರತಿವಂತರ  ಮನೆಯಲ್ಲಿ ಚಿಕ್ಕದೊಂದು ಗ್ರಂಥಭಂದಾರವೇ ಇರುತಿತ್ತು . ಗ್ರಂಥದಾನ ಮಹಾ ಪುಣ್ಯಕರವಾದ ಕೆಲಸವೆಂದು ಭಾವಿಸಿದ್ದಾರೆ . ಕನ್ನಡನಾಡಿನ ಸ್ತ್ರೀ ರತ್ಹ್ನವಾದ ದಾನ ಚಿಂತಾಮಣಿ ಅತ್ತಿಮಬ್ಬೆ ಪೊನ್ನ ಮಹಾಕವಿಯ ಶಾಂತಿ ಪುರಾಣವನ್ನು ಒಂದು ಪ್ರತಿ ಮಾಡಿಸಿ , ಗ್ರಂಥದಾನ ಮಾಡಿ  ಖ್ಯಾತಳಾದ ವಿಷಯ ಕನ್ನಡನಾಡಿನ ಹೆಮ್ಮೆಯ ಸಂಗತಿ. 
ಪುಸ್ತಕಗಳ ಬಗೆಗೆ ನಮ್ಮ ತಾತ್ಸಾರ , ನಮ್ಮ ರಾಷ್ಟ್ರೀಯ ದೌರ್ಬಲ್ಯ .ಶ್ರೀಮಂತರು ಹೃದಯ ಶ್ರೀಮಂತರೆಂದು ತೋರಿಸಲು ನಾಗರಿಕರು ಸಂಸ್ಕ್ರತಿಹೀನರಲ್ಲ ಎಂದು ಸಮರ್ಥಿಸಲು  ವಿದ್ಯಾವಂತರು ಕೇವಲ ಅಕ್ಷರಸ್ಥರಲ್ಲ ಎಂಬುದನ್ನು ರುಜುವಾತು ಪಡಿಸಲು ಒಳ್ಳೆಯ ಪುಸ್ತಕಗಳು ತಮ್ಮ ಮನೆಯ ಸಂಪತ್ತು ಎಂಬ ಭಾವನೆ ಬೆಳೆದು ನಾಡಿನಾದ್ಯಂತ ಪುಸ್ತಕ ಸಂಸ್ಕ್ರತಿ ವ್ಯಾಪಿಸಬೇಕು.

ಪುಸ್ತಕಗಳು
ಬೇಗೂರು ಕುಣಿಗಲ್



ಬೇಗೂರು, ಕುಣಿಗಲ್. 
ಅಕ್ಷಾಂಶ ೧೩° ೦೦′ ೨೫″ ಹಾಗೂ ರೇಖಾಂಶ ೭೭° ೦೨′ ೫೦″ ಗಳಲ್ಲಿರುವ ತುಮಕೂರು ಜಿಲ್ಲೆ ಯ ಕುಣಿಗಲ್ ತಾಲ್ಲೋಕಿನ ಪ್ರಮುಖ ಗ್ರಾಮವೇ ಬೇಗೂರು. ಕುಣಿಗಲ್ ಪಟ್ಟಣದಿಂದ ಬೆಂಗಳೂರಿಗೆ ಸಾಗುವ ಹಳೆಯ ರಾ‍ಷ್ಟ್ರೀಯ ಹೆದ್ದಾರಿಯಲ್ಲಿ CH 69.900 Km ಸುಮಾರಿನಲ್ಲಿ ವ್ಯವಸಾಯೋತ್ಪನ್ನ ಮಾರುಕಟ್ಟೆಯ ಕಾಂಪೌಂಡ್ ಗೋಡೆಯ ಬದಿಯಲ್ಲಿ ಸುಮಾರು ೨ ಕಿಮೀ ದೂರ ಸಾಗಿದರೆ, ಕೆರೆಯ ಏರಿಯು ಮುಗಿಯುವ ಸ್ಠಳದಲ್ಲಿ ರಸ್ತೆಯ ಬಲ ಬದಿಯಲ್ಲಿ ದೇವರ ಗುಡಿ ಸಿಗುವುದು. ಇದೇ ಬೇಗೂರ ಶ್ರೀ ಆಂಜನೇಯ ದೇವರ ಗುಡಿ. ಇದರ ನಂತರ ಬೇಗೂರ ಕೆರೆ ಕೋಡಿ ಹಳ್ಳವನ್ನು ದಾಟಲು ಇರುವ ಮೇಲ್ಮಟ್ಟದ ಕಾಸ್ವೇ ಇದಾದ ನಂತರ ಅರಳಿ ಮರದ ಬಳಿಯ ಕೂಡು ರಸ್ತೆ. ಇಲ್ಲಿಂದಲೇ ಪ್ರಾರಂಭ ಬೇಗೂರು ಗ್ರಾಮ.

ಪ್ರವಾಸಿ ತಾಣಗಳು
ಕನ್ನಡ ಸಾಹಿತ್ಯದ ಮೈಲಿಗಲ್ಲುಗಳ ಪಟ್ಟಿ

ಇದು ಕನ್ನಡ ಸಾಹಿತ್ಯದಲ್ಲಿನ ಪ್ರಮುಖ ಮೈಲಿಗಲ್ಲುಗಳ ಪಟ್ಟಿ ಕವಿರಾಜಮಾರ್ಗ (850 C.E.) ಮೊದಲುಗೊಂಡಂತೆ. ಈ ಬರಹಗಳು ಪ್ರತಿ genreದಲ್ಲೂ ಲಭ್ಯವಾಗಿರುವ ಅತಿ ಮೊದಲ ಕೆಲಸಗಳಾಗಿವೆ. ಪ್ರತಿ ಸಾಹಿತ್ಯ ವಿಧದಲ್ಲೂ ನಂತರದ ವರ್ಷಗಳಲ್ಲಿ ಗುರುತಿಸಬಲ್ಲಂತ ಕೆಲಸಗಳಾಗಿವೆ ಯಾದರೂ, ಇವು ನಂತರದ ಅಭಿವೃದ್ಧಿಗಳಿಗೆ ಮುನ್ನುಡಿ ಬರೆದಂತವುಗಳಾಗಿವೆ.

ಪಟ್ಟಿ 

tippani kannada maasti

ಉಲ್ಲೇಖಗಳು 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

ಕನ್ನಡ ಸಾಹಿತ್ಯ
ಸೆಲರಿ

ಸೆಲರಿ (ಏಪಿಯಮ್ ಗ್ರ್ಯಾವಿಯೋಲೆನ್ಸ್), ಸಾಮಾನ್ಯವಾಗಿ ಒಂದು ತರಕಾರಿಯಾಗಿ ಬಳಸಲಾಗುವ, ಏಪಿಯೇಸಿಯಿ ಕುಟುಂಬದಲ್ಲಿನ ಒಂದು ಬೆಳೆಸಲಾಗುವ ಸಸ್ಯ ಪ್ರಭೇದವಾಗಿದೆ. ಅದರ ನೆಲೆಯನ್ನು ಆಧರಿಸಿ, ಅದರ ಕಾಮುಗಳನ್ನು, ಅಥವಾ ಅದರ ಬೀಜದಳಗಳ ಕೆಳಗಿನ ಭಾಗವನ್ನು ತಿನ್ನಲಾಗುತ್ತದೆ ಮತ್ತು ಅಡುಗೆಯಲ್ಲಿ ಬಳಸಲಾಗುತ್ತದೆ. ಸೆಲರಿಯ ಬೀಜವನ್ನು ಒಂದು ಸಂಬಾರ ಪದಾರ್ಥವಾಗಿಯೂ ಬಳಸಲಾಗುತ್ತದೆ.

ತರಕಾರಿಗಳು
ಲೀಕ್

ಲೀಕ್, ಈರುಳ್ಳಿ ಮತ್ತು ಬೆಳ್ಳುಳ್ಳಿ ಜೊತೆಗೆ, ಪ್ರಸ್ತುತ ಆಮರಿಲಿಡೇಸಿಯಿ ಕುಟುಂಬ, ಆಲಿಯೋಯಿಡಿಯೆ ಉಪಕುಟುಂಬದಲ್ಲಿ ಇರಿಸಲಾಗಿರುವ, ಆಲಿಯಮ್ ಜಾತಿಗೆ ಸೇರಿದ ಒಂದು ತರಕಾರಿ. ಐತಿಹಾಸಿಕವಾಗಿ, ಲೀಕ್‍ಗಳಿಗೆ ಅನೇಕ ವೈಜ್ಞಾನಿಕ ನಾಮಗಳನ್ನು ಬಳಸಲಾಗಿತ್ತು, ಈಗ ಇವುಗಳನ್ನು ಆಲಿಯಮ್ ಆಂಪೆಲೊಪ್ರೇಸಮ್‍ನ ತಳಿಗಳೆಂದು ಪರಿಗಣಿಸಲಾಗುತ್ತದೆ. ಕೆಲವೊಮ್ಮೆ ತಪ್ಪಾಗಿ ಕಾಂಡ ಅಥವಾ ದಂಟು ಎಂದು ಕರೆಯಲ್ಪಡುವ ಎಲೆ ಕೋಶಗಳ ಕಟ್ಟು ಲೀಕ್ ಸಸ್ಯದ ತಿನ್ನಲರ್ಹ ಭಾಗವಾಗಿದೆ.

ತರಕಾರಿಗಳು
ಏತಿಹದ್ ಏರ್‌ವೇಸ್

ಏತಿಹದ್ ಏರ್‌ವೇಸ್ (ಅರೇಬಿಕ್: الاتحاد ಅಲ್ ಇತ್ತಿಹಾದ್) ಧ್ವಜ ಹೊತ್ತ ಎಮಿರೇಟ್ಸ್ ನಂತರ ಯುನೈಟೆಡ್ ಅರಬ್ ಎಮಿರೇಟ್ಸ್ನಾ  ಎರಡನೇ ಅತಿದೊಡ್ಡ ವಿಮಾನಯಾನ, ಆಗಿದೆ. ಇದರ ಪ್ರಧಾನ ಕಚೇರಿಯು ಅಬುಧಾಬಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದ (- ಇಕ್ಯಾಂಗ್ ಒಮಾ) ಬಳಿ ಖಲೀಫಾ ನಗರ ಅಬುಧಾಬಿ,  ಆಗಿದೆ. ಜುಲೈ 2003 ರಲ್ಲಿ ಅಬುಧಾಬಿಯ ಎಮಿರೇಟ್ಸ್ ರಾಜಾಜ್ಞೆಯ ಮೇರೆಗೆ ಸ್ಥಾಪಿಸಿದ, ಎತಿಹಾಡ್ . ಲ್ಯಾಟಿನ್ ಲಿಪಿಯಲ್ಲಿ ಇದರ ಹೆಸರು "ಒಕ್ಕೂಟ" (إتحاد ಇತ್ತಿಹಾದ್) ಎಂದು ಅರ್ಥೈಸುತ್ತದೆ ಅರೇಬಿಕ್ ಪದದ ರೋಮನ್ಕರಣ 2003 ರ ನವೆಂಬರ್ನಲ್ಲಿ ತನ್ನ ಕಾರ್ಯಾಚರಣೆಯನ್ನು ಆರಂಭಿಸಿತು.   ಅರೇಬಿಕ್ ಏರ್ಲೈನ್ ಹೆಸರು ಈ ನಿರ್ದಿಷ್ಟ ಲೇಖನವೊಂದನ್ನು, ال ಅಲ್ ನಡೆಸಲಾಗುತ್ತದೆ.

ವಿಮಾನಯಾನ, 119 ಏರ್ಬಸ್ ಮತ್ತು ಬೋಯಿಂಗ್ ವಿಮಾನ, ಆಗಸ್ಟ್ 2015ರಲ್ಲಿ ಒಂದು ಶ್ರೇಣಿಯು ಮಧ್ಯಪ್ರಾಚ್ಯ, ಆಫ್ರಿಕಾ, ಯುರೋಪ್, ಏಷ್ಯಾ, ಆಸ್ಟ್ರೇಲಿಯಾ ಮತ್ತು ಅಮೆರಿಕಾ 120 ಪ್ರಯಾಣಿಕರು ಮತ್ತು ಸರಕು ಸಾಗಣೆ ಸ್ಥಳಗಳಿಗೆ ವಾರಕ್ಕೆ ಹೆಚ್ಚು 1,000 ಹಾರಾಟಗಳನ್ನು ನಡೆಸುತ್ತದೆ.  2012 ರಲ್ಲಿ ಎತಿಹಾಡ್ 10.3 ದಶಲಕ್ಷ ಪ್ರಯಾಣಿಕರನ್ನು ಹಿಂದಿನ ವರ್ಷಕ್ಕಿಂತ 23% ಹೆಚ್ಚಳ ನಡೆಸಿತು,  ಅಮೇರಿಕಾದ ಆದಾಯ ನೀಡುವ $ 4.8 ಬಿಲಿಯನ್ ಉಸ್ $ 42 ದಶಲಕ್ಷ ನಿವ್ವಳ ಲಾಭ.  ನಗರಗಳಿಂದ ಮಧ್ಯಪ್ರಾಚ್ಯದಲ್ಲಿ ಮೂರನೇ ಅತಿದೊಡ್ಡ ವಿಮಾನಯಾನ ಮತ್ತು ಅದು ದುಬೈ ಮೂಲದ ವಿಮಾನಯಾನ ಎಮಿರೇಟ್ಸ್ ನಂತರ, ಯುಎಇ ಏರ್ಲೈನ್ ಎರಡನೇ ದೊಡ್ಡ. ಇದರ ಮುಖ್ಯ ಬೇಸ್ ಅಬುಧಾಬಿ ಅಂತರರಾಷ್ಟ್ರೀಯ ವಿಮಾನ. 

ಪ್ರಯಾಣಿಕರ ಸಾರಿಗೆ ಕೇಂದ್ರವಾಗಿ ಚಟುವಟಿಕೆ ಜೊತೆಗೆ, ಎತಿಹಾಡ್ ,  ಎತಿಹಾಡ್ ರಜಾದಿನಗಳು ಮತ್ತು ಎತಿಹಾಡ್ ಕಾರ್ಗೋ ಸಹ ನಿರ್ವಹಿಸುತ್ತದೆ.  ಎತಿಹಾಡ್ ತನ್ನದೇ ಆದ ವಿಮಾನಯಾನ ಸಂಸ್ಥೆಗಳ ಮೈತ್ರಿಕೂಟ ಸ್ಥಾಪಿಸಿ, ಪಾಲುದಾರಾರನು 2015 ಮಾಡಿತು, ಪಾಲುದಾರ ವಿಮಾನ ಸಂಸ್ಥೆಗಳು, ಜೆಟ್ ಏರ್ವೇಸ್, ಐರ್‌ಬೇರ್ಲಿನ್, ನಿಕಿ , ಏರ್ ಸರ್ಬಿಯಾ, ಏರ್ ಸೇಶೆಲ್ಸ್ ಮತ್ತು ಎತಿಹಾಡ್ ಪ್ರಾದೇಶಿಕ ಒಳಗೊಂಡಿದೆ. ಪ್ರತಿಯೊಂದು ಸ್ಪರ್ಧಿ ವಿಮಾನಯಾನ ಎತಿಹಾಡ್ ಒಡೆತನದ ವಿಮಾನಯಾನಡಾ ಗಣನೀಯ ಪಾಲನ್ನು ಹೊಂದಿದೆ. ಈ ವಿಮಾನ ಬುಕ್ಕಿಂಗ್ ಒಂದು ನೆಟ್ವರ್ಕ್ ಅಡಿಯಲ್ಲಿ ಕ್ರೋಢೀಕರಿಸಲಾಗುತ್ತದೆ. ನಿಕಿ ನಗರಗಳಿಂದ ಹೊರತುಪಡಿಸಿ ಅಧಿಕೃತವಾಗಿ ನಗರಗಳಿಂದ ಪಾರ್ಟ್ನರ್ಸ್ ಪಟ್ಟಿ ಇರುವಂತಹ ಲಿಂಗಸ್ ಮತ್ತು ವರ್ಜಿನ್ ಆಸ್ಟ್ರೇಲಿಯಾ ಜೊತೆಗೆ ಭಾಗವಹಿಸುವ ವಿಮಾನಯಾನ ಅಲ್ಪಸಂಖ್ಯಾತ ಷೇರು ಬಂಡವಾಳಗಳನ್ನು ಹೊಂದಿದೆ.

ಗಮ್ಯಸ್ಥಾನಗಳು 

ಸೆಪ್ಟೆಂಬರ್ 2013 ರ ಹಾಗೆ, ಎತಿಹಾಡ್ ಅಬುಧಾಬಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ತನ್ನ ಕೇಂದ್ರದಿಂದ ಆಫ್ರಿಕಾ, ಯುರೋಪ್, ಉತ್ತರ ಅಮೆರಿಕ, ದಕ್ಷಿಣ ಅಮೆರಿಕ, ಏಷ್ಯಾ ಮತ್ತು ಆಸ್ಟ್ರೇಲಿಯಾ ಅಡ್ಡಲಾಗಿ 96 ಪ್ರಯಾಣಿಕರು ಮತ್ತು ಸರಕು ಸಾಗಣೆ ಸ್ಥಳಗಳಿಗೆ ಸೇವೆಸಲ್ಲಿಸುತ್ತದೆ.  ನಗರಗಳಿಂದ, ಬ್ರಿಟಿಷ್ ಏರ್ವೇಸ್ ಜೊತೆಗೆ, ಡೆಲ್ಟಾ ಏರ್ಲೈನ್ಸ್, ಎಮಿರೇಟ್ಸ್, ಕೊರಿಯನ್ ಏರ್, ಕ್ವಾಂಟಾಸ್, ಕತಾರ್ ಏರ್ವೇಸ್, ಸಿಂಗಪುರ್ ಏರ್ಲೈನ್ಸ್, ದಕ್ಷಿಣ ಆಫ್ರಿಕಾದ ಏರ್ವೇಸ್ ಹಾಗೂ ಯುನೈಟೆಡ್ ಏರ್ಲೈನ್ಸ್, ಎಲ್ಲಾ ಆರು ಖಂಡಗಳಿಂದ ಸೇವೆಗಳನ್ನು ಹೊಂದಲು ಕೆಲವೇ ವಾಹಕಗಳು ಒಂದಾಗಿದೆ.

ಸಂಕೇತ ಹಂಚಿಕೆಯ ಒಪ್ಪಂದಗಳು
 
ಏತಿಹದ್ ಏರ್‌ವೇಸ್  ಈ ಮುಂದಿನ ಏರ್ಲೈನ್ಸ್ ಜೊತೆಗೂ ಸಂಕೇತ ಹಂಚಿಕೆಯ ಒಪ್ಪಂದಗಳು ಹೊಂದಿದೆ:(2015 ಜನವರಿ ಮಾಹಿತಿ) 

 ಏಜಿಯನ್ ಏರ್ಲೈನ್ಸ್ 

 ಲಿಂಗಸ್ 

 ಅಎರೋಲ್íನೀಸ್ ಅರ್ಜೆಂಟೀನಾಸ್

 ಏರ್ ಆಸ್ತಾನಾ

 ಏರ್ ಬರ್ಲಿನ್

 ಏರ್ ಕೆನಡಾ 

 ಏರ್ ಯುರೋಪಾ 

 ಏರ್ ಫ್ರಾನ್ಸ್ 

 ಏರ್ ಮಾಲ್ಟಾ

 ಏರ್ ನ್ಯೂಜಿಲ್ಯಾಂಡ್

 ಏರ್ ಸೇಶೆಲ್ಸ್ 

 ಏರ್ ಸರ್ಬಿಯ 

 ಏರ್ ಬಾಲ್ಟಿಕ್ 

 ವಿಮಾನ

 ಆಲ್ ನಿಪ್ಪೋನ್ ಏರ್ವೇಸ್

 ಅಮೆರಿಕನ್ ಏರ್ಲೈನ್ಸ್

 ನಲ್ಲಿ ಹಾರಾಟ

 ಬ್ಯಾಂಕಾಕ್ ಏರ್ವೇಸ್

 ಬೆಳವಿಯ 

 ಬ್ರಸೆಲ್ಸ್ ಏರ್ಲೈನ್ಸ್

 ಚೀನಾ ಈಸ್ಟರ್ನ್ ಏರ್ಲೈನ್ಸ್ 

 ಫಿಜಿ ಏರ್ವೇಸ್ 

 ಫ್ಲೈಬೆ

 ಗರುಡ ಇಂಡೋನೇಷ್ಯಾ 

 ಹೇನನ್ ಏರ್ಲೈನ್ಸ್ 

 ಹಾಂಗ್ ಕಾಂಗ್ ವಿಮಾನ ಸಂಸ್ಥೆಗಳು

 ಜೆಟ್ ಏರ್ವೇಸ್

 ಜೆಟ್ಬ್ಲೂ ಏರ್ವೇಸ್

 ಕೀನ್ಯಾ ಏರ್ವೇಸ್ 

 ಕ್ಲ್ಮ್ 

 ಕೊರಿಯನ್ ಏರ್ 

 ಮಲೇಷ್ಯಾ ಏರ್ಲೈನ್ಸ್

 ಮಿಡ್ಲ್ ಈಸ್ಟ್ ಏರ್ ಲೈನ್ಸ್

 ನಿಕಿ 

 ಪಾಕಿಸ್ತಾನ್ ಇಂಟರ್ನ್ಯಾಷನಲ್ ಏರ್ಲೈನ್ಸ್ 

 ಫಿಲಿಪೈನ್ ವೈಮಾನಿಕ

 ರಾಯಲ್ ಏರ್ ಮಾರೊಕ್

 ಸ್7 ಏರ್‌ಲೈನ್ಸ್

 ಸೌದಿಯ

 ಸ್ಕ್ಯಾಂಡಿನೇವಿಯನ್ ಏರ್ಲೈನ್ಸ್ 

 ಶ್ರೀಲಂಕನ್ ಏರ್ಲೈನ್ಸ್

 ದಕ್ಷಿಣ ಆಫ್ರಿಕಾದ ಏರ್ವೇಸ್ 

 ನಲ್ಲಿಯನ್ನು ಪೋರ್ಚುಗಲ್

 ಟರ್ಕಿಶ್ ಏರ್ಲೈನ್ಸ್

 ವಿಯೆಟ್ನಾಂ ಏರ್ಲೈನ್ಸ್

 ವರ್ಜಿನ್ ಆಸ್ಟ್ರೇಲಿಯಾ

ಉಲ್ಲೇಖಗಳು

ವಿಮಾನಯಾನ ಕಂಪನಿಗಳು
ಜಿಮ್ಮಿ ಪೇಜ್

ಜೇಮ್ಸ್ ಪ್ಯಾಟ್ರಿಕ್ "ಜಿಮ್ಮಿ" ಪೇಜ್, ಜೂನಿಯರ್., (, ಜನನ ೯ ಜನವರಿ ೧೯೪೪) ಇಂಗ್ಲೆಂಡಿನ ಪ್ರಸಿದ್ಧ ಸಂಗೀತಗಾರರು, ಸಾಹಿತ್ಯಗಾರರು, ಬಹು ವಾದ್ಯಗಾರರು ಮತ್ತು ಧ್ವನಿಮುದ್ರಿಕೆಗಳ ಪ್ರಕಾಶಕರು. ರಾಕ್ ವಾದ್ಯ ತಂಡ ಲೆಡ್ ಝೆಪೆಲಿನ್‍ ಸ್ಥಾಪಕರಾಗಿ ಮತ್ತು ಅದರ ಮುಂಚೂಣಿ ಗಿಟಾರ್ ವಾದಕರಾಗಿ ಬಹಳಷ್ಟು ಖ್ಯಾತಿ ಹಾಗೂ ಯಶಸ್ಸು ಪಡೆದಿದ್ದಾರೆ.

Footnotes

ಬಾಹ್ಯ ಸಂಪರ್ಕಗಳು

Official Led Zeppelin site

Jimmy Page by Jimmy Page – Genesis Publications Limited Edition Book
NYTimes interview, 2015

ಸಂಗೀತಗಾರರು
ಪಾಶ್ಚಾತ್ಯ ಸಂಗೀತಗಾರರು
ಸಾಲ್ವಟೋರ್ ಕ್ವಾಸಿಮೊಡೊ

ಸಾಲ್ವಟೋರ್ ಕ್ವಾಸಿಮೊಡೊ(ಅಗಸ್ಟ್ 20, 1901 – ಜೂನ್ 14, 1968)ಇಟೆಲಿಯ ಬರಹಗಾರ ಮತ್ತು ಕವಿ.ಇವರಿಗೆ ೧೯೫೯ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ. ಇವರನ್ನು ೨೦ನೆಯ ಶತಮಾನದ ಅತ್ಯಂತ ಪ್ರಭಾವಿ ಕವಿಯೆಂದು ಪರಿಗಣಿಸಲಾಗಿದೆ.

ಬಾಹ್ಯ ಸಂಪರ್ಕಗಳು
 Salvatore Quasimodo  - Parco letterario Salvatore Quasimodo 
 Salvatore Quasimodo  - Official website 
 Nobel Laureate Page Quasimodo page at the Nobel Prize website, with links to his biography and to his Nobel lecture "The Poet and the Politician"
 Strada di Agrigento in English translation
 Salvatore Quasimodo poems  
 Salvatore Quasimodo and Agrigento 

ಕವಿಗಳು
ಬರಹಗಾರ
ಖಗ ರತ್ನ

ಖಗರತ್ನ (Leptocoma zeylonica) ಭಾರತೀಯ ಉಪಖಂಡದ ಒಂದು ಸ್ಥಳೀಯ ಸೂರಕ್ಕಿ. ಇದು ಇತರ ಸೂರಕ್ಕಿಗಳು ಹಾಗೆ ಗಾತ್ರದಲ್ಲಿ ಚಿಕ್ಕದಾಗಿರುತ್ತವೆ. ಮಕರಂದ ಇದರ ಮುಖ್ಯವಾದ ಆಹಾರ,ಆದರೆ ಕೆಲವೊಮ್ಮೆ ವಿಶೇಷವಾಗಿ ಮರಿಗಳಿಗೆ ಆಹಾರ ನೀಡುವಾಗ,ಕೀಟಗಳನ್ನು ತೆಗೆದುಕೊಳ್ಳಬಹುದು.

ವಿವರಣೆ

ಗುಬ್ಬಚ್ಚಿಗಿಂತ ತುಸು ಚಿಕ್ಕ, ತುಸುದಾದ ಮಿರುಗುವ ಕಡು ನೇರಳೆ ಹಳದಿ ಹಕ್ಕಿ. ತಲೆ ಹೊಳೆಯುವ ನೀಲಿ ಮಿಶ್ರಿತ ಹಸರು ಬಣ್ಣದಿಂದ ಕೂಡಿರುತ್ತದೆ.
ಹೆಣ್ಣು ಹಕ್ಕಿಗೆ ಕಂದು ಬಣ್ನವಿರುತ್ತದೆ. ಗಂಡು ಮತ್ತು ಹೆಣ್ಣು ಹಕ್ಕಿಗಳನ್ನು ಜೋಡಿಯಾಗಿ ಹೂವಿನ ಮರಗಳಲ್ಲಿ ಕಾಣಬಹದು.

ಇದರ ಕೂಗು 'ತಿತ್ಯು-ಸ್ವಿತ್ಯೂ-ತ್ರೀತ್' ಎಂದು ಕೇಳಿಸುತ್ತದೆ. ಇದರ ಸಂತಾನ ಋತು ಜನವರಿ ಇಂದ ಎಪ್ರಿಲ್. ಇದು ಮಾಮೂಲಗಿ ೨ ಬೂದು ಬಿಳಿ ಬಣ್ಣದ ಮೊಟ್ಟೆಗಳನ್ನು ಇಡುತ್ತದೆ.
ಚರ್ಮ

ಮಾನವನ ಚರ್ಮ
ಚರ್ಮವು ಕಶೇರುಕಗಳ ಬಾಹ್ಯ ಮೃದು ಹೊದಿಕೆ. ಸಸ್ತನಿಗಳಲ್ಲಿ, ಚರ್ಮವು ಹೊರಪದರ ವ್ಯವಸ್ಥೆಯ ಅಂಗ ಮತ್ತು ಬಾಹ್ಯಕೋಶಸ್ತರೀಯ ಅಂಗಾಂಶದ ಹಲವು ಪದರಗಳನ್ನು ಹೊಂದಿರುತ್ತದೆ, ಮತ್ತು ಕೆಳಗಿನ ಸ್ನಾಯುಗಳು, ಮೂಳೆಗಳು, ಅಸ್ಥಿರಜ್ಜುಗಳು ಹಾಗೂ ಆಂತರಿಕ ಅಂಗಗಳನ್ನು ಕಾಪಾಡುತ್ತದೆ. ಉಭಯಚರಗಳು, ಸರೀಸೃಪಗಳು ಮತ್ತು ಪಕ್ಷಿಗಳಲ್ಲಿ ಬೇರೆ ಸ್ವರೂಪದ ಚರ್ಮ ಇರುತ್ತದೆ. ತಿಮಿಂಗಿಲಗಳು, ಡಾಲ್ಫಿನ್‍ಗಳು ಮತ್ತು ಸಮುದ್ರಹಂದಿಗಳಂತಹ ಸಮುದ್ರ ಸಸ್ತನಿಗಳು ಸೇರಿದಂತೆ, ಎಲ್ಲ ಸಸ್ತನಿಗಳು ಚರ್ಮದ ಮೇಲೆ ಸ್ವಲ್ಪ ಕೂದಲನ್ನು ಹೊಂದಿರುತ್ತವೆ.

ಅಂಗಗಳು
ದುರ್ವಿನೀತ

ಈತ ಗಂಗರಲ್ಲಿ ಅತ್ಯಂತ ಪ್ರಸಿದ್ದ ದೊರೆ ಮತ್ತು ಪಾಮರ.
 ಈತನ ತಾಯಿ ಜೇಷ್ಠದೇವಿ ಹಾಗೂ ತಂದೆ ಅವಿನೀತ
 ಈತ ವೈಷ್ಣವ ಮತಾವಲಂಬಿಯಾಗಿದ್ದನು
 ಭಾರವಿಯ 15 ನೇ ದಗಂಕ್ಕೆ ಭಾಷ್ಯವನ್ನ ಬರೆದನು
 ಇತ “ಗುಣಾಡ್ಯನ ” “ ವಡ್ಡ ಕಥಾವನ್ನು ” ಪೈಶಾಚಿ ಭಾಷೇಯಿಂದ ಸಂಸ್ಕೃತಕ್ಕೆ ತರ್ಜುಮೆ ಮಾಡಿದರು
 ಇತನ ಗುರು -ಪೂಜ್ಯಪಾದ ಅಥವಾ ದೇವಾನಂದಿ
 ಇತನ ಬಿರುದುಗಳು - ಅವನೀತ ಸ್ತರ. ಪೂಜಾಲಾಯ . ಅಹೀತ , ಅನೀತ ಹಾಗೂ ಧರ್ಮ ಮಹಾರಾಜ ಕುಲೋಥರ , ನೀತಿಶಾಸ್ತ್ರ ವಕ್ತ , ಪ್ರಯೋಕ್ಷ ಕುಶಲ
 ಈತನ ಗುರುಗಳಿಂದ ದೇವಾನಂದಿಯು ಸಂಸ್ಕೃತ ವ್ಯಾಕರಣ ಶಬ್ದಾವತಾರ ವನ್ನು ಬರೆದಿದ್ದಾನೆ .

ಹೊರಗಿನ ಲಿಂಕುಗಳು

 www.kannadadeevige.blogspot.in
ಎನ್ಎಎಸಿ

ರಾಷ್ಟ್ರೀಯ ಮೌಲ್ಯಮಾಪನ ಮತ್ತು ಮಾನ್ಯತಾ ಮಂಡಳಿ (ನ್ಯಾಕ್- NAAC) ಭಾರತದ ಸರಕಾರಿ ಮಂಡಳಿ ಆಗಿದ್ದು, ದೇಶದೊಳಗಿನ ಕಾಲೇಜು, ವಿಶ್ವವಿದ್ಯಾಲಯಗಳ ಶೈಕ್ಷಣಿಕ ವ್ಯವಸ್ಥೆಯ ಮೌಲ್ಯಮಾಪನವನ್ನು ನಡೆಸುತ್ತದೆ ಮತ್ತು ಗುಣಮಟ್ಟಕ್ಕೆ ಅನುಗುಣವಾಗಿ ಶ್ರೇಯಾಂಕವನ್ನು ನೀಡುತ್ತದೆ. ಈ ಸಂಸ್ಥೆ ವಿಶ್ವವಿದ್ಯಾಲಯ ಧನಸಹಾಯ ಆಯೋಗದ ಅಡಿಯಲ್ಲಿ ಬರುತ್ತದೆ. ನ್ಯಾಕ್ ಅನ್ನು ೧೯೯೪ರಲ್ಲಿ ಸ್ಥಾಪಿಸಲಾಯಿತು.

ಪರಿಚಯ 
ಅಸೆಸ್ಮೆಂಟ್ ಮತ್ತು ಮೂಲಭೂತವಾಗಿ ಯಾವುದೇ ಶೈಕ್ಷಣಿಕ ಸಂಸ್ಥೆ " ಗುಣಮಟ್ಟದ ಸ್ಥಿತಿ " ಅಕ್ರಿಡಿಟೇಶನ್ ಅರ್ಥಮಾಡಿಕೊಳ್ಳಲು ಉಪಯೋಗಿಸಲಾಗುತ್ತದೆ. ವಾಸ್ತವವಾಗಿ, ಮೌಲ್ಯಮಾಪನ ಯಾವುದೇ ಶೈಕ್ಷಣಿಕ ಸಂಸ್ಥೆ ಅಥವಾ ವಿಶ್ವವಿದ್ಯಾನಿಲಯದ ಮಾನ್ಯತೆ ಸಂಸ್ಥೆ ಮುಗಿದ ಗುಣಮಟ್ಟಗಳನ್ನು ಮಟ್ಟವನ್ನು ನಿರ್ಧರಿಸುತ್ತದೆ ಎಂದು ನಿರ್ಧರಿಸುತ್ತದೆ .
ಪ್ರಸ್ತುತ ಭಾರತ  , ಮಾನ್ಯತೆ ಉನ್ನತ ಶಿಕ್ಷಣ ಸಂಸ್ಥೆಗಳು ವೈಯಕ್ತಿಕವಾಗಿದ್ದು. ದೇಶದಲ್ಲಿ 612 ವಿಶ್ವವಿದ್ಯಾನಿಲಯಗಳು ಹೊರಗೆ , ಅವುಗಳಲ್ಲಿ ಕೇವಲ 172 ನ್ಯಾಷನಲ್ ಅಸೆಸ್ಮೆಂಟ್ ಅಂಡ್ ಅಕ್ರಿಡಿಟೇಶನ್ (NAAC) ಮಾನ್ಯತೆ ಮಾಡಲಾಗಿದೆ . ಮಾನ್ಯತೆ ವಿಶ್ವವಿದ್ಯಾಲಯಗಳ ಪೈಕಿ 67 99 ಗ್ರೇಡ್ ಬಿ ವಿಶ್ವವಿದ್ಯಾಲಯಗಳು ಮತ್ತು ಗ್ರೇಡ್ ಸಿ ಕೇವಲ 6 ಮಾನ್ಯತೆ ಪ್ರಕ್ರಿಯೆಯಲ್ಲಿ ಪ್ರದಾನ ಅಂಕಗಳು ಆಧರಿಸಿ , ಗ್ರೇಡ್ ಎ ರಲ್ಲಿ ಇರಿಸಲಾಗಿದೆ . ಮಸೂದೆಯು - 2010 ಉನ್ನತ ಶೈಕ್ಷಣಿಕ ಸಂಸ್ಥೆಗಳು ಮಸೂದೆ ರಾಷ್ಟ್ರೀಯ ಮಾನ್ಯತೆ ನಿಯಂತ್ರಣ ಪ್ರಾಧಿಕಾರ[[ಭಾರತ] ಸಂಸತ್ತು ] ಸ್ವತಂತ್ರ ಮಾನ್ಯತೆ ಸಂಸ್ಥೆ ಮಾನ್ಯತೆ ( ಕೃಷಿ ಶಿಕ್ಷಣ ತೊಡಗಿರುವ ಸಂಸ್ಥೆಗಳು ಹೊರತುಪಡಿಸಿ) ದೇಶದಲ್ಲಿ ಪ್ರತಿ ಉನ್ನತ ಶೈಕ್ಷಣಿಕ ಸಂಸ್ಥೆ ಕಡ್ಡಾಯ ಮಾಡಲು ಪರಿಚಯಿಸಲಾಯಿತು .

ಗುಣಮಟ್ಟದ ಮಾನದಂಡ 
ವಿಧಾನಗಳು , ಆಯ್ಕೆ ಮತ್ತು ಪಠ್ಯಕ್ರಮ, ಬೋಧನೆ, ಕಲಿಕೆ ಮತ್ತು ಮೌಲ್ಯಮಾಪನ ಮತ್ತು ವಿದ್ಯಾರ್ಥಿಗಳ ಫಲಿತಾಂಶಗಳು , ಸಿಬ್ಬಂದಿ, ಸಂಶೋಧನೆಯ ಮತ್ತು ಪ್ರಕಟಣೆಗಳು , ಮೂಲಸೌಕರ್ಯ ಪರಿಸ್ಥಿತಿಗಳು ಮತ್ತು ಸಂಪನ್ಮೂಲಗಳನ್ನು , ಸಂಘಟನೆ, ಆಡಳಿತ , ಹಣಕಾಸು ಮತ್ತು ವಿದ್ಯಾರ್ಥಿ ಸೇವೆಗಳು , ಮತ್ತು ಹೆಚ್ಚು ಅನುಷ್ಠಾನಕ್ಕೆ ಕಾರ್ಯನಿರ್ವಹಣೆಯಲ್ಲಿ ಶೈಕ್ಷಣಿಕ ಸಂಸ್ಥೆ .

ಉಲ್ಲೇಖಗಳು
ಸೈಂಟ್- ಜಾನ್ ಪರ್ಸೆ

ಸೈಂಟ್- ಜಾನ್ ಪರ್ಸೆ (೩೧ ಮೇ ೧೮೮೭ - ೨೦ ಸೆಪ್ಟೆಂಬರ್ ೧೯೭೫) ಇದು ೧೯೬೦ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಪಡೆದ ಕವಿಯ ಕಾವ್ಯ ನಾಮ. ಇವರ ನಿಜವಾದ ಹೆಸರು ಅಲೆಕ್ಸಿಸ್ ಲೆಗೆರ್ ಎಂದಾಗಿದೆ;.ಮೂಲತಃ ಇವರು ಪ್ರೆಂಚ್. ೧೯೧೪ರಿಂದ ೧೯೪೦ರ ವರೆಗೆ ಫ್ರಾನ್ಸ್ ದೇಶದ ಪ್ರಮುಖ ರಾಜತಂತ್ರಜ್ಞರಾಗಿದ್ದ ಇವರು ೧೯೪೦ರಿಂದ ಅಮೆರಿಕದಲ್ಲಿ ನೆಲೆಸಿದರು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Fondation Saint-John Perse, Aix-en-Provence , Website of the Aix-en-Provence Fondation about the poet and diplomat (in French)
 Saint-John Perse biography from the official Nobel Prize website
 Nobel acceptance speech
 Saint-John Perse, le poète aux masques, site devoted to the author (in French)
 Liste de diffusion SJPinfo (news) devoted to Saint-John Perse

ಕವಿಗಳು
ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಐವೋ ಆಂಡ್ರಿಕ್

ಆಂದ್ರಿಚ್, ಈವೊ (9 ಒಕ್ಟೋಬರ್ 1892 – 13 ಮಾರ್ಚ್ 1975). ಯುಗೋಸ್ಲಾವಿಯ ದೇಶದ ಕಾದಂಬರಿಕಾರ, ಕವಿ, ಕಥೆಗಾರ. ಮೊದಲ ಮಹಾಯುದ್ಧಕ್ಕೆ ಮೊದಲು ಯುಗೊಸ್ಲಾವಿಯದ ಐಕ್ಯಕ್ಕಾಗಿ ಹೋರಾಡಿದುದರಿಂದ ಆಸ್ಟ್ರಿಯದ ಆಡಳಿತಗಾರರು ಬಂಧನದಲ್ಲಿಟ್ಟರು. ಸ್ವತಂತ್ರ ಯುಗೊಸ್ಲಾವಿಯದಲ್ಲಿ ರಾಯಭಾರಿ ಶಾಖೆಯಲ್ಲಿ ಕೆಲಸ ಮಾಡಿದ. ಎರಡನೆಯ ಮಹಾಯುದ್ಧ, ಯುಗೊಸ್ಲಾವಿಯದಲ್ಲಿ ಹೊಸ ರಾಜಕೀಯ ಪಂಥದ ಆಡಳಿತದ ಪ್ರತಿಷ್ಠಾಪನೆ ಇವು ಹಲವು ಸಾಹಿತಿಗಳ ಅಸ್ತಮಯವನ್ನು ತಂದರೂ ಈತ ನಾಡಿನ ಅತ್ಯಂತ ಪ್ರಭಾವಯುತ, ಸನ್ಮಾನಿತ ಸಾಹಿತಿಗಳಲ್ಲಿ ಒಬ್ಬನಾಗಿ ಉಳಿದ. ಮನುಷ್ಯರ ನೋವಿನಲ್ಲಿ ಗಾಢವಾದ ಅನುಕಂಪ, ನಿಸರ್ಗದ ನಿಗೂಢತೆಯ ಎದುರಿನಲ್ಲಿ ಮನುಷ್ಯನ ಅಲ್ಪತ್ವಗಳು ಇವನ ಕೃತಿಗಳಲ್ಲಿ ಅಭಿವ್ಯಕ್ತಿ ಪಡೆದಿವೆ. ಇವನ ಶೈಲಿ ನಿಷ್ಕøಷ್ಟವೂ ಅಡಕವೂ ಆಗಿದೆ. ಬೊಸ್ನಿಯ ರೈತವರ್ಗವನ್ನು ಅಸಾಧಾರಣ ಯಶಸ್ಸಿನಿಂದ, ಕಣ್ಣಿಗೆ ಕಟ್ಟುವ ಹಾಗೆ, ಆತ್ಮೀಯವಾಗಿ ಈತ ಚಿತ್ರಿಸಿದ್ದಾನೆ. ಬೊಸ್ನಿಯವನ್ನು ಕುರಿತು ಈತ ಬರೆದಿರುವ ಮೂರು ಭಾಗದ ಕೃತಿಗೆ 1961ರಲ್ಲಿ ನೊಬೆಲ್ ಪ್ರಶಸ್ತಿ ದೊರೆಯಿತು.ಇವರ ಬರವಣಿಗೆ ಒಟ್ಟೋಮನ್ ಕಾಲದ ಬೋಸ್ನಿಯಾದ ಜನಜೀವನವನ್ನು ಚಿತ್ರಿಸುತ್ತದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
Andric at NobelPrize.org 
The Swedish Academy secretary Anders Österling presentation speech 
Ivo Andrić Museum and Foundation
Paths, a short essay by Ivo Andric, translated by Lazar Pascanovic 
Translated works by Ivo Andrić 
 

ಕಾದಂಬರಿಕಾರರು
ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರಂಗಲ್

ವಾರಂಗಲ್ ತೆಲಂಗಾಣ ರಾಜ್ಯದ ಒಂದು ಜಿಲ್ಲಾ ಕೇಂದ್ರ. ಇದು ತೆಲಂಗಾಣ ರಾಜ್ಯದಲ್ಲಿ ಅತ್ಯಂತ ವೇಗವಾಗಿ ಬೆಳೆಯುತ್ತಿರುವ ನಗರಗಳಲ್ಲಿ ಎರಡನೆಯದು. ಈ ನಗರವನ್ನು ಕೇಂದ್ರ ಸರಕಾರ ಪಾರಂಪರಿಕ ನಗರವಾಗಿ ಗುರುತಿಸಿ ಅದರ ಅಭಿವೃದ್ದಿಗೆ ಮುಂದಾಗಿದೆ.

ಛಾಯಾಂಕಣ

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 warangal municipalcorrporation web site 

ತೆಲಂಗಾಣ
ಭಾರತದ ಜಿಲ್ಲೆಗಳು
ವರ್ಚುವಲ್ ಲರ್ನಿಂಗ್ ಎನ್ವಿರಾನ್ಮೆಂಟ್

ಒಂದು ವರ್ಚುವಲ್ ಲರ್ನಿಂಗ್ ಎನ್ವಿರಾನ್ಮೆಂಟ್ (VLE) ಸಾಮಾನ್ಯವಾಗಿ ಶೈಕ್ಷಣಿಕ ಸಂಸ್ಥೆಗಳು ಒಳಗೆ ಅಧ್ಯಯನದ ಶಿಕ್ಷಣ , ಡಿಜಿಟಲ್ ಅಂಶಗಳ ಒಂದು ವೆಬ್ ಆಧಾರಿತ ವೇದಿಕೆಯಾಗಿದೆ. VLEs ವಿಶಿಷ್ಟವಾಗಿ : ಭಾಗವಹಿಸುವವರು ಸಮಂಜಸತೆ , ಗುಂಪುಗಳು ಮತ್ತು ಪಾತ್ರಗಳನ್ನು ಸಂಘಟಿತವಾಗಿದೆ ಕೊಡುತ್ತಾರೆ; ಪ್ರಸ್ತುತ ಸಂಪನ್ಮೂಲಗಳನ್ನು , ಕೋರ್ಸ್ ರಚನೆಯೊಳಗೆ ಚಟುವಟಿಕೆಗಳು ಮತ್ತು ಪರಸ್ಪರ ; ಮೌಲ್ಯಮಾಪನ ವಿವಿಧ ಹಂತಗಳಲ್ಲಿ ಒದಗಿಸುವ ; ಭಾಗವಹಿಸುವಿಕೆಯನ್ನು ವರದಿ ; ಮತ್ತು ಇತರೆ ಸಾಂಸ್ಥಿಕ ವ್ಯವಸ್ಥೆಗಳೊಂದಿಗೆ ಒಗ್ಗೂಡಲು ಕೆಲವು ಮಟ್ಟದ ಹೊಂದಿವೆ. ಅವುಗಳನ್ನು ಸಂಪಾದಿಸಲು ಯಾರು VLEs ಆಥರಿಂಗ್ ಆಂಡ್ ವಿನ್ಯಾಸ ಪರಿಸರದಲ್ಲಿ ಒಂದು ವಸ್ತುತಃ ಪಾತ್ರವೂ ಉಂಟು. VLEs ಆಂಗ್ಲೋಸ್ಪಿಯರ್ ಎಲ್ಲ ಉನ್ನತ ಶಿಕ್ಷಣ ಸಂಸ್ಥೆಗಳು ಬಣ್ಣಿಸಿವೆ.

ಪ್ರಮುಖ ಭಾಗಗಳನ್ನು
ಮೂಲ ಅಥವಾ ನಡೆಯುತ್ತವೆ ವಾಸ್ತವ ಪರಿಸರದಲ್ಲಿ ಅಥವಾ ಆನ್ಲೈನ್ ಶಿಕ್ಷಣ ಪಠ್ಯಕ್ರಮಕ್ಕೆ ಅಗತ್ಯವಿದೆ ಮುಖ್ಯ ಅಂಶಗಳಾಗಿವೆ ಕೆಳಗಿನ ಒಂದು VLE ಕೆಳಗಿನ ಅಂಶಗಳನ್ನು ಕೆಲವು ಅಥವಾ ಎಲ್ಲಾ ಸೇರಿವೆ:

 ಪಠ್ಯಕ್ರಮದ
 ಆಡಳಿತಾತ್ಮಕ ಕೋರ್ಸ್ ಬಗ್ಗೆ ಮಾಹಿತಿ: ಪ್ರೀರಿಕ್ವಿಸೈಟ್ಸ್, ಕ್ರೆಡಿಟ್, ನೋಂದಣಿ, ಪಾವತಿ, ದೈಹಿಕ ಸಭೆ ಮತ್ತು ಬೋಧಕ ಸಂಪರ್ಕ ಮಾಹಿತಿಯನ್ನು. ನಡೆಯುತ್ತಿರುವ ಕೋರ್ಸ್ ಬಗ್ಗೆ ಪ್ರಸ್ತುತ ಮಾಹಿತಿಗಾಗಿ ಒಂದು ಸೂಚನಾ    ಫಲಕವನ್ನು
 ಕೆಲವು ಅಥವಾ ಸಹಜವಾಗಿ ಎಲ್ಲಾ ಮೂಲ ವಿಷಯ; ಒಂದು ಸಾಂಪ್ರದಾಯಿಕ ಸಹಜವಾಗಿ ಒಂದು ಭಾಗವನ್ನು ಬಳಸಿದಾಗ ದೂರಶಿಕ್ಷಣ ಅನ್ವಯಗಳನ್ನು, ಅಥವಾ ಇದು ಕೆಲವು ಭಾಗವು ಸಂಪೂರ್ಣ ಸಹಜವಾಗಿ,. ಇದು ಸಾಮಾನ್ಯವಾಗಿ ಪಠ್ಯ, ಆಡಿಯೋ ಅಥವಾ ವೀಡಿಯೊ ಪ್ರಸ್ತುತಿಗಳನ್ನು ರೂಪದಲ್ಲಿ ಉಪನ್ಯಾಸ ಪ್ರತಿಗಳನ್ನು ಪೋಷಕ ದೃಶ್ಯ ನಿರೂಪಣೆಗಾಗಿ ವಸ್ತುಗಳನ್ನು ಒಳಗೊಂಡಿದೆ
 ಹೆಚ್ಚುವರಿ ಸಂಪನ್ಮೂಲಗಳು, ಸಮಗ್ರ ಅಥವಾ ಹೊರಗೆ ಸಂಪನ್ಮೂಲಗಳಿಗೆ ಸಂಪರ್ಕಗಳು ಎರಡೂ. ಈ ಸಾಮಾನ್ಯವಾಗಿ ಪೂರಕ ಓದು ಅಥವಾ ಇದು ನವೀನ ಸಮಾನ ಒಳಗೊಂಡಿದೆ.
 ಸ್ವಯಂ ಮೌಲ್ಯಮಾಪನ ಕ್ವಿಸ್ ಅಥವಾ ಹೋಲುತ್ತದೆ ಸಾಧನಗಳು ಸಾಮಾನ್ಯವಾಗಿ ಸ್ವಯಂಚಾಲಿತವಾಗಿ ಗಳಿಸಿದರು
 ಇಂತಹ ಪರೀಕ್ಷೆಗಳು, ಪ್ರಬಂಧ ಸಲ್ಲಿಕೆ, ಅಥವಾ ಯೋಜನೆಗಳ ಪ್ರಸ್ತುತಿ ಔಪಚಾರಿಕ ಮೌಲ್ಯಮಾಪನ ಕಾರ್ಯ ಮಾಡುತ್ತದೆ. ಈ ಈಗ ಇವುಗಳ ಪೀರ್ ಮೌಲ್ಯಮಾಪನ ಬೆಂಬಲಿಸಲು ಘಟಕಗಳನ್ನು ಸೇರಿಸಲಾಗಿದೆ
 ಕೆಲವೊಮ್ಮೆ ಬೋಧಕ ಅಥವಾ ಮಾಡರೇಟರ್ ನಟನೆಯನ್ನು ಸಹಾಯಕ ಇಮೇಲ್, ಥ್ರೆಡ್ ಚರ್ಚೆಗಳು, ಚಾಟ್ ಕೊಠಡಿಗಳು, ಟ್ವಿಟರ್ ಮತ್ತು ಇತರ ಮಾಧ್ಯಮ, ಸೇರಿದಂತೆ ಸಂವಹನ, ಬೆಂಬಲ. ಹೆಚ್ಚುವರಿ ಅಂಶಗಳನ್ನು ವಿಕಿಗಳು, ಬ್ಲಾಗ್, ಮೇ ಮತ್ತು 3D ವರ್ಚುವಲ್ ಲರ್ನಿಂಗ್ ಸ್ಥಳಗಳಲ್ಲಿ ಸೇರಿವೆ.
 ಹೊರಗೆ ಮೂಲಗಳಿಗೆ ಲಿಂಕ್ಗಳನ್ನು - ಎಲ್ಲಾ ಇತರ ಆನ್ಲೈನ್ ಕಲಿಕೆ ಸ್ಥಳಗಳಿಗೆ ಮಾರ್ಗಗಳ VLE (ವರ್ಚ್ಯುಯಲ್ ಲರ್ನಿಂಗ್ ಎನ್ವಿರಾನ್ಮೆಂಟ್) ಮೂಲಕ ಕಲ್ಪಿಸಲಾಗಿದೆ.
 ಬೋಧಕರು, ಅವರ ಸಹಾಯಕರು, ಸಹಜವಾಗಿ ಬೆಂಬಲ ಸಿಬ್ಬಂದಿ ಮತ್ತು ವಿದ್ಯಾರ್ಥಿಗಳಿಗೆ ಪ್ರವೇಶ ಹಕ್ಕುಗಳ ಮ್ಯಾನೇಜ್ಮೆಂಟ್
 ದಾಖಲೆ ಮತ್ತು ಅಂಕಿ ಸಾಂಸ್ಥಿಕ ಆಡಳಿತ ಮತ್ತು ಗುಣಮಟ್ಟದ ನಿಯಂತ್ರಣ ಅಗತ್ಯವಾದ
 ವಿದ್ಯಾರ್ಥಿಗಳು, ಸಾಮಾನ್ಯವಾಗಿ, ಸಲ್ಲಿಕೆಗಳನ್ನು ಬೋಧಕ ಅಗತ್ಯ ದಾಖಲೆಗಳನ್ನು ರಚಿಸಲು ಸಾಧನಗಳನ್ನು ಆಥರಿಂಗ್, ಮತ್ತು
 ಅಗತ್ಯ ಹೈಪರ್ಲಿಂಕ್ಗಳನ್ನು ಒದಗಿಸಿ ವಿದ್ಯಾರ್ಥಿಗಳಿಗೆ ಏಕೀಕೃತ ಪ್ರಸ್ತುತಿ ರಚಿಸಲು.
 ಒಂದು VLE ಸಾಮಾನ್ಯವಾಗಿ ಒಂದು ನಿರ್ದಿಷ್ಟ ಕೋರ್ಸ್ ಅಥವಾ ವಿಷಯದ ವಿನ್ಯಾಸಗೊಳಿಸಲಾಗಿದೆ.
ಆದರೆ ಮತ್ತು ಕೆಲವು ವ್ಯವಸ್ಥೆಯನ್ನು ಬಳಸಿಕೊಂಡು ಇತರ ಸಂಸ್ಥೆಗಳ ಪದವಿ-ಸಂಸ್ಥೆ ಒಂದು ಸ್ಥಿರವಾದ ಇಂಟರ್ಫೇಸ್ ನೀಡುವ ಶೈಕ್ಷಣಿಕ ಕಾರ್ಯಕ್ರಮದ ಪೂರ್ಣ ವ್ಯಾಪ್ತಿಯಲ್ಲಿ ಅನೇಕ ಶಿಕ್ಷಣ ಬೆಂಬಲಿಸುವ ಸಾಮರ್ಥ್ಯವನ್ನು ಇದೆ. ವರ್ಚುವಲ್ ಲರ್ನಿಂಗ್ ಎನ್ವಿರಾನ್ಮೆಂಟ್, ಕೊಠಡಿಗಳು, ವೆಬ್ 2.0 ಸೈಟ್ಗಳು ಚಾಟ್ ಅಥವಾ ಒಂದು ವೇದಿಕೆ ಮೂಲಕ ವಿಶ್ವದ ಯಾವುದೇ ಭಾಗದಲ್ಲಿ ಮಾಹಿತಿ ತಿಳಿಸುವ ಸಹಾಯ ಒಂದು ಬಳಕೆದಾರ ಮತ್ತು ಅವನು ಅಥವಾ ಅವಳು ಪ್ರಸ್ತುತ ಇಮೇಲ್ ರೀತಿಯ ಡಿಜಿಟಲ್ ಮಾಧ್ಯಮಗಳ ಮೂಲಕ ಸೇರಿಕೊಂಡಳು ಇದೆ ಕಲಿಕಾ ಸಂಸ್ಥೆ ನಡುವೆ ಮಾಹಿತಿ ವಿನಿಮಯ ಬೆಂಬಲಿಸುತ್ತದೆ ಕೇವಲ ಒಂದು ಕ್ಲಿಕ್ ನಲ್ಲಿ.

REFRENCE
ವಿಟ್ಟಲ್ ರಾಮಮೂರ್ತಿ

ವಿಟ್ಟಲ್ ರಾಮಮೂರ್ತಿ ಕರ್ನಾಟಕ ಸಂಗೀತದ ಹೆಸರಾಂತ ಪಿಟೀಲು ವಾದಕರು.ಇವರು ಸಹವಾದ್ಯಕಾರರಾಗಿ,ತನಿ ವಾದಕರಾಗಿ ಪ್ರಖ್ಯಾತಿಯನ್ನು ಪಡೆದಿದ್ದಾರೆ. ಆಕಾಶವಾಣಿಯಲ್ಲಿ ಪ್ರಥಮ ದರ್ಜೆಯ ಕಲಾವಿದರಾಗಿ ಗುರುತಿಸಲ್ಪಟ್ಟಿದ್ದಾರೆ.ದೇಶ ವಿದೇಶಗಳಲ್ಲಿ ಹಲವಾರು ಸಂಗೀತ ಕಛೇರಿಗಳನ್ನು ನಡೆಸಿಕೊಟ್ಟಿರುವುದಲ್ಲದೆ, ರೇಡಿಯೋ ಮತ್ತು ದೂರದರ್ಶನದಲ್ಲಿಯೂ ಕಾರ್ಯಕ್ರಮಗಳನ್ನು ನೀಡಿದ್ದಾರೆ.

ಬಾಲ್ಯ ಮತ್ತು ಜೀವನ

ಬಾಹ್ಯ ಸಂಪರ್ಕಗಳು
Vittal Ramamurthy's Official Page 
Listener's pleasure on musicindiaonline.com 
Accompanying his Guru Sri. Lalgudi Jayaraman on the tambura (Courtesy of YouTube)
In Concert with Shashank – video clipping (Courtesy of YouTube)
In Concert with TM Krishna – video clipping (Courtesy of YouTube)
In Concert with TM Krishna – video clipping (Courtesy of YouTube)
In Concert with Sudha Ragunathan – video clipping (Courtesy of YouTube)
In Concert with P. Unnikrishnan – video clipping (Courtesy of YouTube)
In Concert with P.Unnikrishnan – video clipping (Courtesy of YouTube)
Documentary on Karunbithil Shibira conducted by Vittal Ramamurthy and family – Part 1 (Courtesy of YouTube)
Documentary on Karunbithil Shibira conducted by Vittal Ramamurthy and family – Part 2 (Courtesy of YouTube)
Documentary on Karunbithil Shibira conducted by Vittal Ramamurthy and family – Part 3 (Courtesy of YouTube)
Accompanying Abhishek Raghuram – Jalsa (Courtesy of YouTube)

ಕರ್ನಾಟಕ ಸಂಗೀತಕಾರರು
ಕರ್ನಾಟಕ ಸಂಗೀತ
ವಾಯುಕೃಷಿ

ವಾಯುಕೃಷಿಯು ಜಲಕೃಷಿಯ ಇನ್ನೊಂದು ವಿಧಾನವಾಗಿದ್ದು ಇದರಲ್ಲಿ ಸಸ್ಯವೊಂದರ ಬೇರುಗಳನ್ನು ನಿರಂತವಾಗಿ ಇಲ್ಲವೆ ಆಗಾಗ್ಗೆ ಪೋಷಕ ಲವಣಗಳ ಹನಿಗಳಿಗೆ ಒಡ್ಡಲಾಗುತ್ತದೆ. ಬೇರುಗಳನ್ನುಗಾಳಿಯಲ್ಲಿ ಮುಕ್ತವಾಗಿ ಬಿಡುವ ಮೂಲಕವೂ ಈ ಸಸ್ಯಗಳನ್ನು ಬೆಳಸಬಹುದು. ಪರ್ಯಾಯವಾಗಿ ಹೆಚ್ಚು ವಾಯುಸಂಚಾರವಿರುವ ಹಸಿರು ಕೋಣೆಗಳಲ್ಲಿಯು ಸಸ್ಯಗಳನ್ನು ಬೆಳೆಯಲಾಗುತ್ತದೆ. ಸಸ್ಯದ ಬೇರುಗಳು ಮುಕ್ತವಾಗಿ ಗಾಳಿಗೆ ತೂಗಾಡುತ್ತಿದ್ದು ಆಗಾಗ್ಗೆ ಪೋಷಕ ದ್ರವವನ್ನುಸಿಂಪಡಿಸಲಾಗುತ್ತದೆ. ಆಲೂಗಡ್ಡೆ ಟೊಮ್ಯಾಟೋ ಹಾಗೂ ಅನೇಕ ಸೊಪ್ಪಿನ ತರಕಾರಿಗಳನ್ನು ಈ ವಿಧಾನದಲ್ಲಿ ಬೆಳೆಯಲಾಗುತ್ತದೆ.

ವಿಧಾನ
ವಾಯುಕೃಷಿಯಲ್ಲಿವಾಯುಕೃಷಿ ಸಸ್ಯಗಳನ್ನುಬೆಳೆಯುವ ಮೂಲಭೂತ ತತ್ತ್ವವೆಂದರೆ ಮುಚ್ಚಿದ ಅಥವಾ ಅರೆ ಮುಚ್ಚಿದ ಪರಿಸರದಲ್ಲಿ , ಪೋಷಕಾಂಶ ಭರಿತ ನೀರಿನ ದ್ರಾವಣ ಸಸ್ಯದ ನೇತಾಡಿಕೊಂಡ ಬೇರುಗಳು ಮತ್ತು ಕಡಿಮೆ ಕಾಂಡದ ಸಸ್ಯಗಳಿಗೆ ಸಿಂಪಡಿಸುವುದರ ಮೂಲಕ ಸಸ್ಯಗಳು ಬೆಳೆಯಲು ಅನುಕೂಲಮಾಡುವುದಾಗಿದೆ.  ಸಾಮಾನ್ಯವಾಗಿ ಮೇಲಿನ  ಎಲೆಗಳು ಮತ್ತು ಕಾಂಡ, ಮೇಲಕ್ಕೆ ಕಂಡು ಬರುತ್ತವೆ. ಸಸ್ಯದ ಬೇರುಗಳು ಸಸ್ಯ ಬೆಂಬಲ ರಚನೆಯಿಂದ ಬೇರ್ಪಡಿಸಲಾಗಿರುತ್ತದೆ. *ಸಾಮಾನ್ಯವಾಗಿ, ಮುಚ್ಚಿದ-ಸೆಲ್ ಫೋಮ್ ನಲ್ಲಿ ಸಸ್ಯಗಳನ್ನು ಇಡುವುದರಿಂದ ಇತರೆ ಮತ್ತು ಕಾರ್ಮಿಕ ಖರ್ಚಿನ್ನು ಕಡಿಮೆಗೊಳಿಸುತ್ತದೆ ಏರೋಪೋನಿಕ್ ಕೊಠಡಿಯಲ್ಲಿ  ಆರಂಭಿಕವಾಗಿ ಅಳವಡಿಸಲಾದ; ದೊಡ್ಡ ಸಸ್ಯಗಳಿಗೆ, trellising ಸಸ್ಯವರ್ಗ ಮತ್ತು ಹಣ್ಣಿನ ತೂಕ ವಜಾಗೊಳಿಸಲು ಬಳಸಲಾಗುತ್ತದೆ
ವಾಯುಕೃಷಿಯಲ್ಲಿನ ಸಸ್ಯಗಳು ಒಂದು ಮಾಧ್ಯಮದಲ್ಲಿ ಬೆಳೆದ ಸಸ್ಯಗಳಿಗಿಂತ ಹೆಚ್ಚು ತ್ವರಿತವಾಗಿ ಆರೋಗ್ಯಕರವಾಗಿ ಬೆಳೆದು ಆದ್ದರಿಂದ ಬಾಹ್ಯವಾಗಿ ಬರುವ ಪರಿಸರ ಕೀಟಗಳು ಮತ್ತು ಕಾಯಿಲೆಯಿಂದ ರಕ್ಷಣೆ ದೊರೆಯುತ್ತದೆ. ಆದಾಗ್ಯೂ, ಬಹುತೇಕ ಏರೋಪೋನಿಕ್ ಪರಿಸರದಲ್ಲಿ ಬೆಳೆದ ಸಸ್ಯಗಳು ಸಂಪೂರ್ಣವಾಗಿ  ಕ್ರಿಮಿಕೀಟಗಳ ಹಾವಳಿಯಿಂದ ಮುಕ್ತವಾಗಿಲ್ಲ . 
ಇನ್ನೂ ರೋಗ ಬೆದರಿಕೆ ಕಾರಣವಾಗಬಹುದು. ನಿಯಂತ್ರಿತ ಪರಿಸರದಲ್ಲಿ ಯಾವುದೇ ಸಸ್ಯ ಜಾತಿಗಳು ಹಾಗೂ ತಳಿಗಳ ಸಸ್ಯ ಅಭಿವೃದ್ಧಿ, ಆರೋಗ್ಯ, ಬೆಳವಣಿಗೆ, ಹೂಬಿಡುವ ಮತ್ತು ಹಣ್ಣುಬಿಡುವ ಸಸ್ಯಗಳನ್ನು ಬೆಳಸಬಹುದು. ಏರೋಪೋನಿಕ್ಸ್ನನಲ್ಲಿ ಏರೋಪೋನಿಕ್ ಉಪಕರಣ ವಿಫಲವಾದಲ್ಲಿ. ಬೇರುಗಳು ಸುಕ್ಷ್ಮವಾಗಿ ಇರುವುದರಿಂದ ಸಾಮಾನ್ಯವಾಗಿ ತುರ್ತು ಪರಿಸ್ಥಿಯಲ್ಲಿ "ಬೆಳೆ ರಕ್ಷಕ"ವಾಗಿ ಬ್ಯಾಕ್ಅಪ್ ಪೌಷ್ಟಿಕಾಂಶ ಮತ್ತು ನೀರು ಸರಬರಾಜು ಬಳಸಲಾಗುತ್ತದೆ. 
ಇದು ಸಾಂಪ್ರದಾಯಿಕ ಜಲಕೃಷಿಯಲ್ಲಿ ಬೆರೆಯುತ್ತದೆ. ಉನ್ನತ ಒತ್ತಡದ ಏರೋಪೋನಿಕ್ಸವು ಹೆಚ್ಚಿನ ಒತ್ತಡ ಪೊರೆಪಂಪು (ಚದರ ಇಂಚಿನಷ್ಟು (550 kPa) ಪ್ರತಿ 80 ಪೌಂಡ್) ಬಳಸಿಕೊಂಡು 20-50 ಮೈಕ್ರೋಮೀಟರ್ ಮಂಜು ತಲೆ ಮೂಲಕ ಬೇರುಗಳಿಗೆ ಪೋಷಕಾಂಶಗಳು ತಲುಪಿಸುತ್ತದೆ.

ವಾಯುಕೃಷಿಯ ಇತರ ಪ್ರಯೋಜನಗಳು
ನಿಜವಾದ ಏರೋಪೋನಿಕ್ ಉಪಕರಣದಲ್ಲಿ ಸಸ್ಯಗಳು100% ರಷ್ಟು 450 ppm ಮೊದಲ್ಗೊಂಡು780 ppm ಸಾಂದ್ರತೆಯಲ್ಲಿ CO2ಪಡೆದು ದ್ಯುತಿಸಂಶ್ಲೇಷಣೆಗೆ ಪ್ರವೇಶವನ್ನು ಹೊಂದಿರುತ್ತದೆ. ಸಮುದ್ರ ಮಟ್ಟದಿಂದ ಒಂದು ಮೈಲು (1.6 ಕಿಮೀ), ಗಾಳಿಯಲ್ಲಿ CO2 ದ ಹಗಲು ಹೊತ್ತು 450 ppm. ರಾತ್ರಿ, CO2 ಮಟ್ಟದ 780 ppm ಗೆ ಏರಿಕೆಯಾಗುತ್ತದೆ. ಕಡಿಮೆ ಎತ್ತರವುಳ್ಳ ಪ್ರದೇಶಗಳಲ್ಲಿ ಹೆಚ್ಚಿನ co2ಮಟ್ಟವನ್ನು ಹೊಂದಿರುತ್ತದೆ. 
ಯಾವುದೇ ಸಂದರ್ಭದಲ್ಲಿ, ಏರ್ ಸಂಸ್ಕೃತಿ ಉಪಕರಣ ದ್ಯುತಿಸಂಶ್ಲೇಷಣೆಗೆ ಗಾಳಿಯಲ್ಲಿ ಲಭ್ಯವಿರುವ CO2 ನ ಎಲ್ಲಾ ಪೂರ್ಣ ಪ್ರವೇಶವನ್ನು ಪಡೆದು ಸಸ್ಯಗಳಿಗೆ ಸಾಮರ್ಥ್ಯವನ್ನು ಒದಗಿಸುತ್ತದೆ. ಸಂಜೆ ಸಮಯದಲ್ಲಿ ದೀಪಗಳ ಬೆಳಕಿನಲ್ಲಿ ಬೆಳೆಯುವ ಸಸ್ಯಗಳಿಗೆ  ಏರೋಪೋನಿಕ್ಸ್ ನೈಸರ್ಗಿಕವಾಗಿ ದೊರೆಯುವ co2ನ ಲಾಭ ಅನುಮತಿಸುತ್ತದೆ.

ರೋಗ ಮುಕ್ತ ಕೃಷಿ
ಸಸ್ಯ-ಸಸ್ಯಕ್ಕೆ ಸಂಪರ್ಕ ಕಡಿಮೆ ಇರುವುದರಿಂದ  ಏರೋಪೋನಿಕ್ಸ್ ರೋಗ ಪ್ರಸರಣ ನಿರ್ಬಂಧಿಸುತ್ತದೆ ಮತ್ತು ಪ್ರತಿ ತುಂತುರು ನಾಡಿ ಬರಡಾದ ಮಾಡಬಹುದು. ಮಣ್ಣಿನ ಸಮುಚ್ಚಯ, ಅಥವಾ ಇತರ ಮಾಧ್ಯಮದ ದೃಷ್ಟಾಂತದಲ್ಲಿ, ರೋಗವು ಅನೇಕ ಸಸ್ಯಗಳಿಗೆ ಬೆಳವಣಿಗೆ ಮಾಧ್ಯಮಗಳಲ್ಲಿ ಹರಡಬಹುದು. 
ಹೆಚ್ಚಿನ ಹಸಿರುಮನೆಗಳಲ್ಲಿ ಈ ಘನ ಮಾಧ್ಯಮ ಅನೇಕ ಸಂದರ್ಭಗಳಲ್ಲಿ, ಅವರು ಕೇವಲ ಎಸೆದುಬಿಡಲಾಗುತ್ತದೆ ಮತ್ತು ತಾಜಾ, ಬರಡಾದ ಮಾಧ್ಯಮ ಬದಲಿಗೆ, ಪ್ರತಿ ಬೆಳೆ ನಂತರ ಕ್ರಿಮಿನಾಶಕ ಅಗತ್ಯವಿದೆ.ಏರೋಪೋನಿಕ್ ತಂತ್ರಜ್ಞಾನದ ಒಂದು ಭಿನ್ನ ಪ್ರಯೋಜನವೆಂದರೆ ಇತರ ಸಸ್ಯಗಳು ಅಡ್ಡಿಪಡಿಸದಂತೆ ಅಥವಾ ಸೊಂಕು ಹರಡದಂತೆ ನಿರ್ದಿಷ್ಟ ಸಸ್ಯ ರೋಗಗ್ರಸ್ತವಾದಾಗ ತ್ವರಿತವಾಗಿ ಅದರ ಸಸ್ಯ ಬೆಂಬಲ ರಚನೆ ತೆಗೆಯಬಹುದು.

ಉಲ್ಲೇಖ

ಕೃಷಿ
ಜರ್ಪ್ಸಿಕೋರಿ ಎರಟೋ

ಎರಟೋ: ಪ್ರಾಚೀನ ಗ್ರೀಕ್ ಪುರಾಣಗಳ ಪ್ರಕಾರ ಒಂಬತ್ತು ಸಾರಸ್ವತ ಕಲಾಭಿಮಾನಿ ದೇವತೆಗಳಲ್ಲೊಬ್ಬಳು. ಈ ದೇವತೆಗಳ ಮೂಲ ಖಚಿತವಾಗಿ ತಿಳಿಯದು. ಆದರೂ ಇವರು ಅತ್ಯಂತ ಪ್ರಾಚೀನರು. ಗ್ರೀಸಿನ ಬೊಯೀಷಿಯದಲ್ಲಿನ ಹೆಲಿಕಾನ್ ಪರ್ವತ ಈ ದೇವತೆಗಳ ಆರಾಧನೆ ಪ್ರಾರಂಭವಾದ ಸ್ಥಳ. ಗಾಯಕರೂ ಕವಿಗಳೂ ಆಗಿದ್ದವರ ಪೋಷಕ ದೇವತೆಗಳೆಂದು ಇವರು ಪ್ರಸಿದ್ಧರಾಗಿದ್ದಾರೆ. ಬರಬರುತ್ತ ಇವರ ಪೋಷಕ ಹಸ್ತ ಇತರ ಕಲೆಗಳನ್ನೂ ವಿಜ್ಞಾನವನ್ನೂ ಬಳಸಿದಂತೆ ಕಾಣುತ್ತದೆ. ಹೋಮರನ ಒಡಿಸ್ಸಿಯ ಕಾಲಕ್ಕಾಗಲೇ ಈ ಒಂಬತ್ತು ದೇವತೆಗಳೂ ಕಲಾಭಿಮಾನಿ ದೇವತೆಗಳೆಂಬ ಉಲ್ಲೇಖ ಕಂಡುಬರುತ್ತದೆ. ಇವರೆಲ್ಲರೂ ಜ್ಯೂಸ್ ದೇವನ ಪುತ್ರಿಯರು. ಇವರಲ್ಲಿ ಆರನೆಯವಳೇ ಎರಟೋ, ಈಕೆ ಸೌಂದರ್ಯಾಧಿದೇವತೆ, ಶೃಂಗಾರ ಕಾವ್ಯಕ್ಕೆ ಮಾತೃಪ್ರಾಯಳು.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪ್ಯಾನ್‍ಕೇಕ್

ಪ್ಯಾನ್‍ಕೇಕ್ ಹಲವುವೇಳೆ ತೆಳ್ಳನೆಯ, ಹಾಗೂ ದುಂಡಗಿರುವ, ಮೊಟ್ಟೆಗಳು, ಹಾಲು ಹಾಗೂ ಬೆಣ್ಣೆಯನ್ನು ಒಳಗೊಂಡಿರಬಹುದಾದ ಪಿಷ್ಟ ಆಧಾರಿತ ಹಿಟ್ಟಿನಿಂದ ತಯಾರಿಸಲಾಗುವ ಮತ್ತು ಹಲವುವೇಳೆ ಎಣ್ಣೆ ಅಥವಾ ಬೆಣ್ಣೆಯ ಜೊತೆಗೆ ಹೆಂಚು ಅಥವಾ ಕಾವಲಿಯಂತಹ ಒಂದು ಬಿಸಿ ಮೇಲ್ಮೈ ಮೇಲೆ ಬೇಯಿಸಲಾಗುವ ಒಂದು ಚಪ್ಪಟೆಯಾದ ಕೇಕ್. ಬ್ರಿಟನ್‍ನಲ್ಲಿ, ಪ್ಯಾನ್‍ಕೇಕ್‍ಗಳು ಹಲವುವೇಳೆ ಹುದುಗಿರುವುದಿಲ್ಲ, ಮತ್ತು ಕ್ರೇಪ್ ಅನ್ನು ಹೋಲುತ್ತವೆ. ಉತ್ತರ ಅಮೇರಿಕಾದಲ್ಲಿ, ಒಂದು ಏರಿಕೆ ಪದಾರ್ಥವನ್ನು ಬಳಸಲಾಗುತ್ತದೆ (ಸಾಮಾನ್ಯವಾಗಿ ಒದಗುಪುಡಿ).

ಖಾದ್ಯ, ತಿನಿಸು
ಪಿಚ್ಚಳ್ಳಿ ಶ್ರೀನಿವಾಸ್

ಪಿಚ್ಚಳ್ಳಿ ಶ್ರೀನಿವಾಸ್ ಖ್ಯಾತ ಜನಪದ ಹಿನ್ನೆಲೆ ಗಾಯಕ. ಇವರು ಹಾಡಲು ನಿಂತರೇ, ಜಾನಪದ ಗೀತೆ, ಹೋರಾಟದ ಹಾಡು ಹಾಗೂ ಕ್ರಾಂತಿಗೀತೆಗಳು ಕಾವೇರಿಯ ನೀರಿನಂತೆ ಹರಿದುಬರುತ್ತದೆ. ಕರ್ನಾಟಕದ ಗದ್ದರ್ ಎಂದೆ ಖ್ಯಾತರು ಅವರು. ಕೋಲಾರ ಜಿಲ್ಲೆಯ ಖ್ಯಾತ ಜಾನಪದ ಗಾಯಕ ಪಿಚ್ಚಳ್ಳಿ ಶ್ರೀನಿವಾಸ್ ಪ್ರಸ್ತುತ ಕರ್ನಾಟಕ ರಾಜ್ಯ ಜಾನಪದ ಅಕಾಡೆಮಿ ಅಧ್ಯಕ್ಷರು.

ಜನನ
ಮೂಲತಃ ಕೋಲಾರ ಜಿಲ್ಲೆಯ, ಬಂಗಾರಪೇಟೆ ತಾಲ್ಲೂಕಿನ ಪಿಚ್ಚಳ್ಳಿಯಲ್ಲಿ ಬಡಕುಟುಂಬದಲ್ಲಿ ಜನಿಸಿದವರು.

ಬಹುಮುಖ ಪ್ರತಿಭಾ ಸಾಧನೆ
ದೇವನೂರು ಮಹದೇವರವರ "ಅಮಾಸ" ಚಲನ ಚಿತ್ರಕ್ಕೆ ಇವರು ಹಾಡಿದ ಹಾಡಿಗೆ ರಾಜ್ಯ ಸರ್ಕಾರ ಉತ್ತಮ ಗಾಯಕ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ. ಅಷ್ಟೆ ಅಲ್ಲದೇ ನಾಟಕ ಮತ್ತು ಟೆಲಿಚಿತ್ರಗಳನ್ನು ನಿರ್ದೇಶಿಸಿದ್ದಾರೆ. ಸುಮಾರು 50 ಕ್ಕೂ ಹೆಚ್ಚು ಧ್ವನಿಸುರಳಿಗಳಿಗೆ ಸಂಗೀತ ಸಂಯೋಜನೆಮಾಡಿದ್ದಾರೆ.16 ಕ್ಕೂ ಹೆಚ್ಚು ಜಾನಪದ ಧ್ವನಿ ಸುರಳಿಗಳನ್ನು ಹೊರತಂದಿದ್ದಾರೆ. ಕಾಲಿಗೆ ಗೆಜ್ಜೆ ಇಲ್ಲದೆ,ತಮಟೆ, ಡೋಲು ಬೇಕಿಲ್ಲದೇ, ಯಾವುದೇ ತಾಳ ಮೇಳಗಳಿಲ್ಲದೇ ಬರೀ ಧ್ವನಿಯ ಮೂಲಕವೇ ಕೇಳುಗರನ್ನು ಬರೀ ಕಂಠಸಿರಿಯಿಂದಲೇ ಸೆಳೆಯುವ ಶಕ್ತಿ ಅವರದು. ಮಹಿಳೆಯರ  ಹಕ್ಕುಗಳ ಕುರಿತ ಸುಮಾರು 9  ಸಾಕ್ಷ್ಯ ಚಿತ್ರಗಳಿಗೆ ಸಂಗೀತ ಸಂಯೋಜನೆ ಮಾಡಿದ್ದಾರೆ. ಸಾಕ್ಷರತಾ ಆಂದೋಲನಕ್ಕೆ ಹಲವಾರು ಬೀದಿನಾಟಕಗಳನ್ನು ಬರೆದು ನಿರ್ದೇಶಿಸಿದ್ದಾರೆ. ಸಾಕ್ಷರತೆ, ಆದಿವಾಸಿ, ಬುಡಕಟ್ಟು, ಗ್ರಾಮಪಂಚಾಯತಿಯಲ್ಲಿ ಚುನಾಯಿತರಾದ ಮಹಿಳೆಯರಿಗೆ ಜಾಗೃತಿ ಮೂಡಿಸುವಲ್ಲಿ ಹಲವಾರು ಬೀದಿ ನಾಟಕಗಳನ್ನು ಬರೆದಿದ್ದಾರೆ. ಜೊತೆಗೆ ಹಲವಾರು ಸಾಂಸ್ಕೃತಿಕ ಶಿಬಿರಗಳನ್ನು ನಡೆಸಿದ್ದಾರೆ.

ಪ್ರಶಸ್ತಿ , ಗೌರವ
 ಪಿಚ್ಚಳ್ಳಿ ಶ್ರೀನಿವಾಸ್ ರವರಿಗೆ 1999 ರಲ್ಲಿ ರಾಜ್ಯ ಸರ್ಕಾರ ಡಾ.ಬಿ.ಆರ್.ಅಂಬೇಡ್ಕರ್ ಪ್ರಶಸ್ತಿ 
 2000ದಲ್ಲಿ ಕರ್ನಾಟಕ ನಾಟಕ ಅಕಾಡೆಮಿ ಪ್ರಶಸ್ತಿ 
 ಅದೇ ವರ್ಷದಲ್ಲಿ ಕೋಲಾರ ಜಿಲ್ಲಾಡಳಿತವು ನಂದಿ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ. 
 ಜೊತೆಗೆ 2005ರಲ್ಲಿ ರಾಜ್ಯ ಪ್ರಶಸ್ತಿಯು ಸಹ ಪಿಚ್ಚಳ್ಳಿ ಶ್ರೀನಿವಾಸ್ ರವರ ಮಡಲಿಗೆ ಬಂದಿದೆ.
 ದೇವನೂರು ಮಹದೇವರವರ "ಅಮಾಸ" ಚಲನ ಚಿತ್ರಕ್ಕೆ ಇವರು ಹಾಡಿದ ಹಾಡಿಗೆ ರಾಜ್ಯ ಸರ್ಕಾರ ಉತ್ತಮ ಗಾಯಕ ಪ್ರಶಸ್ತಿ
 ಜಾನಪದ ಅಕಾಡೆಮಿಯು 2012 ಮತ್ತು 2013ರ ಸಾಲಿನ ಜಾನಪದ ಪ್ರಶಸ್ತಿಯನ್ನು ನೀಡಿದೆ

ಉಲ್ಲೇಖಗಳು

ಜನಪದ ಗಾಯಕರು
ಎರಿಕ್ ದಿ ರೆಡ್

ಎರಿಕ್ ದಿ ರೆಡ್: 950-1003, ನಾರ್ವೆದೇಶದ ಪರಿಶೋಧಕ. ಹುಟ್ಟಿದ್ದು ಸ್ಟಾವಾಂಗರಿನ ಸಮೀಪದಲ್ಲಿ. ಎರಿಕ್ ಟೂರ್ ಮ್ಯಲ್ಸನ್ ಎಂಬುದು ಇವನ ನಿಜನಾಮಧೇಯ. ಎರಿಕ್ ದಿ ರೆಡ್ ಎಂಬ ಅಡ್ಡ ಹೆಸರು ಹಾಸ್ಯವಾಗಿ ಇವನಿಗೆ ಅಂಟಿಕೊಂಡಿತು.ಬಹುಶಃ ಇವನ ಗಡ್ಡ ಅಥವಾ ತಲೆಗೂದಲಿನ ಬಣ್ಣದಿಂದ ಇದು ಬಂದಿರಬಹುದು.,  ಈ ಹೆಸರಿನಿಂದಲೇ ಈತ ಪ್ರಸಿದ್ಧನಾಗಿದ್ದಾನೆ. ಕೊಲೆ ಆಪಾದನೆಯ ಮೇಲೆ ಗಡೀಪಾರಾದ ತಂದೆಯೊಂದಿಗೆ ಇವನೂ ದೇಶಭ್ರಷ್ಟನಾಗಬೇಕಾಯಿತು. ಅನಂತರ ಈತ ಐಸ್ಲೆಂಡಿನಲ್ಲಿ ನೆಲೆಸಿದ. ಜಗಳದಲ್ಲಿ ಭಾಗವಹಿಸಿದನೆಂದು ಅಲ್ಲಿಂದಲೂ ಇವನನ್ನು ಹೊರಹಾಕಲಾಯಿತು, ಪಶ್ಚಿಮದಲ್ಲಿ ಇದೆಯೆಂದು ಹೇಳಲಾಗಿದ್ದ ಹೊಸ ಭೂಮಿಗೆ ಆಗ ಈತ ಪಯಣ ಬೆಳೆಸಿದ; ಗ್ರೀನ್ಲೆಂಡ್ ತಲಪಿ ಮುಂದುವರಿದು ಇಂದಿನ ಗಾಟ್ಹಾಪಿನಲ್ಲಿ ಚಳಿಗಾಲ ದಾಟಿ ಕರಾವಳಿಯ ಪರಿಶೋಧನೆಯಲ್ಲೇ ಮೂರು ವರ್ಷ ಕಳೆದು ಐಸ್ಲೆಂಡಿಗೆ ಮರಳಿ 986ರಲ್ಲಿ ಪ್ರಥಮ ವಲಸೆಗಾರರೊಂದಿಗೆ ಗ್ರೀನ್ಲೆಂಡಿಗೆ ಹೋದ. ಈತ ಸಾಯುವುದಕ್ಕೆ ಮುನ್ನ ಇವರ ಮಗ ಲೀಫ್ ಎರಿಕ್ಸನ್ ಅಮೆರಿಕದ ಈಶಾನ್ಯ ಕರಾವಳಿ ಪರಿಶೋಧಿಸಿದ. ಎರಿಕ್ಸನ್ನನೇ ಉತ್ತರ ಅಮೆರಿಕದ ಪ್ರಥಮ ಐರೋಪ್ಯ ಪರಿಶೋಧಕನೆಂದು ನಂಬಲಾಗಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Biography at the Dictionary of Canadian Biography Online
 "The Fate of Greenland's Vikings"
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಂಶೋಧಕರು
ಎರಿಡೆನಸ್

ಎರಿಡೆನಸ್ ಒರೈಯನ್ ಪುಂಜದ ರೀಗಲ್ ನಕ್ಷತ್ರದಿಂದ (ವಿಷುವದಂಶ ಚಿ=5 ಗಂ 12.1 ಮಿ, ಫಂಟಾವೃತ್ತಾಂಶ, ಜ= -80 15') ದಕ್ಷಿಣದ ಪ್ರಥಮ ಕಾಂತಿವರ್ಗದ ಉಜ್ಜ್ವಲ ನಕ್ಷತ್ರ ಏಕೆರ್ನಾರ್ (ಚಿ=1 ಗಂ. 35.9ಮಿ, ಜ= -570 29') ವರೆಗೆ ವ್ಯಾಪಿಸಿರುವ ದಕ್ಷಿಣಾಕಾಶದ ವಿಶಾಲ ನಕ್ಷತ್ರಪುಂಜ. 4ನೆಯ ಕಾಂತಿವರ್ಗದ ನಕ್ಷತ್ರಗಳೇ (ಎಂದರೆ ಕ್ಷೀಣ ಕಾಂತಿಯ ಅಸ್ಪಷ್ಟ ನಕ್ಷತ್ರಗಳು) ಮೂವತ್ತಕ್ಕೂ ಮೀರಿ ಇರುವ ಈ ಪುಂಜದಲ್ಲಿ ಪ್ರಾಚೀನ ಬಗೆಗಣ್ಣು ಒಂದು ದೀರ್ಘ ನದೀಪಾತ್ರವನ್ನೇ ನೋಡಿತು. ಆದ್ದರಿಂದಲೇ ಇದರ ಕೊನೆಯಲ್ಲಿ (ದಕ್ಷಿಣದ ತಗ್ಗಿನಲ್ಲಿ; ಆದ್ದರಿಂದ ನದಿಯ ಮುಖದಲ್ಲಿ) ಇರುವ ಏಕೆರ್ನಾರ್ (ಚಿ-ಎರಿಡೆನಿ) ನಕ್ಷತ್ರಕ್ಕೆ ಆ ಹೆಸರು ಬಂದಿದೆ; ಏಕೆರ್ನಾರ್ ಪದದ ಅರ್ಥ ನದೀಮುಖದ ನಕ್ಷತ್ರವೆಂದು. ಎರಿಡೆನಸನ್ನು ವೈತರಣಿಯೆಂದೂ ಏಕೆರ್ನಾರನ್ನು ವೈತರಣೀಮುಖವೆಂದೂ ಕರೆಯುವುದಿದೆ. ಎರಿಡೆನಸ್ ಪುಂಜದ ಗಡಿಪುಂಜಗಳು
ಒರೈಯನ್, (ಮಹಾವ್ಯಾಧ), ಲೀಪಸ್, ಕೊಲಂಬ, ಡೊರಾಡೊ, ರೆಟಿಕ್ಯುಲಂ, ‘ಹೈಡ್ರಸ್, ಫಿನಿಕ್ಸ್‌, ಸ್ಕಲ್ಪ್ಟರ್, ಸಿಟಿಸ್, ವೃಷಭ. ಬರಿಗಣ್ಣಿಗೆ ಕಾಣುವ ಅತ್ಯಂತ ಉಜ್ಜ್ವಲ ನಕ್ಷತ್ರಗಳಲ್ಲಿ ಸೂರ್ಯನ ಸ್ಥಾನ ಒಂದನೆಯದಾದರೆ ಏಕೆರ್ನಾರಿನದು ಹತ್ತು. ಇದರ ದೂರ ಭೂಮಿಯಿಂದ 70 ಜ್ಯೋತಿರ್ವರ್ಷ. ಎರಿಡೆನಸ್, ಪುಂಜದ 02-ಎರಿಡೆನಿ ಮೂರು ನಕ್ಷತ್ರಗಳಿಂದ ಕೂಡಿದೆ. ಬರಿಗಣ್ಣಿಗೆ ಹಳದಿ ಬಣ್ಣದ ಕುಬ್ಜ ನಕ್ಷತ್ರ ಒಂದು ಮತ್ತು ದೂರದರ್ಶಕಕ್ಕೆ ಕಾಣಿಸುವಂತ ನಕ್ಷತ್ರಗಳು ಎರಡು.
ಗ್ರೀಕ್ ಪುರಾಣದ ಪ್ರಕಾರ ಎರಿಡೆನಸ್ ಒಂದು ನದೀದೇವತೆ.
ಸೂರ್ಯನ ರಥದ ಸಾರಥ್ಯವನ್ನು ವಹಿಸಿದ್ಧ ಅಪೊಲೊ ಸ್ವೇಚ್ಛಾನುಸಾರ ಅದನ್ನು ಆಕಾಶದಲ್ಲಿ ಓಡಿಸಿದುದರಿಂದ ಜಗತ್ತಿಗೆ ಘೋರಾಪಾಯ ಸನ್ನಿಹಿತವಾಯಿತು. ಆಗ ಜ್ಯೂಸ್ ತನ್ನ ಆಯುಧದಿಂದ ಅಪೊಲೊವಿಗೆ ಹೊಡೆದು ರಥದಿಂದ ಉರುಳಿಸಿದ. ಅಪೊಲೊ ಎರಿಡೆನಸ್ (ಎಂದರೆ ಮೃತ್ಯು ನದಿಗೆ) ಬಿದ್ದ.
ಟೈಕೊಬ್ರಾಹೆ ರಚಿಸಿದ ಕೋಷ್ಟಕದಲ್ಲಿ ಎರಿಡೆನಸ್ ಪುಂಜಕ್ಕೆ ಎರಿಡೆನಸ್ ಪ್ಲುವಿಯಸ್ ಎಂಬ ಹೆಸರು ಇದೆ. ಉಲುಗ್ ಬೆಗ್ ಮತ್ತು ಟಾಲೆಮಿ ರಚಿಸಿದ ಕೋಷ್ಟಕಗಳಲ್ಲಿ ಇದನ್ನು ನದಿಗಳೆಂದು ಕರೆದಿದೆ.
ನಕ್ಷತ್ರಕೂಟಗಳು
ಎರಿಯೊಕಾರ್ಪಸ್

ಎರಿಯೊಕಾರ್ಪಸ್: ಕ್ಯಾಕ್ಟೇಸೀ ಕುಟುಂಬಕ್ಕೆ ಸೇರಿದ ಒಂದು ಬಗೆಯ ಅಲಂಕಾರಿಕ ಸಸ್ಯಜಾತಿ ಕಳ್ಳಿಯ ಮಾದರಿಯದಾಗಿದ್ದು ಆಕರ್ಷಕವಾಗಿದ್ದು ಮುಖ್ಯವೆನಿಸಿದೆ. ಇದು ಮೆಕ್ಸಿಕೋ ಮತ್ತು ಟೆಕ್ಸಾಸುಗಳ ಮೂಲವಾಸಿ. ಬೇರು ಬೀಟ್ಗೆಡ್ಡೆಯನ್ನು ಹೋಲುತ್ತದೆ. ಬೇರಿನ ಮೇಲು ಭಾಗದಲ್ಲಿ ವಿವಿಧ ಆಕಾರದ ಗಂಟುಗಳಿವೆ. ಗಂಟುಗಳ ಮೇಲೆ ದಪ್ಪವಾದ ತೊಗಟೆಯಿದೆ. ಬಲಿತ ಗಂಟುಗಳು ಸತ್ತುಹೋಗುತ್ತವೆ. ಆದರೆ ಇವುಗಳ ಮೇಲುಭಾಗ ಸುರಳಿಯಾಕಾರದಲ್ಲಿ ಉಳಿದು, ಸತ್ತತೊಗಟೆ ಬಿದ್ದುಹೋಗುತ್ತದೆ. ಬಲಿತ ರಂಧ್ರಗಳಿಂದ (ಏರಿಯೋಲ್ಸ್‌) ಹೂ ಹೊರಬರುತ್ತದೆ.

ಪ್ರಭೇದಗಳು
ಎರಿಯೊಕಾರ್ಪಸ್ ಫಿಸ್ಸುರೇಟಸ್ ಪ್ರಭೇದದ ಕಾಂಡ ಸುಮಾರು 14 ಸೆಂಮೀ. ಅಂಗುಲ ಅಗಲವಾಗಿದ್ದು ಗುಂಡಾಗಿರುವ ಬೂದುಬಣ್ಣದ 25-30 ಗಂಟುಗಳಿಂದ ಕೂಡಿದೆ. ಗಂಟಿನ ತಳ ದೋಣಿಯ ಬೆನ್ನಿನಂತಿದೆ. ಕಾಂಡದ ಮೇಲುಭಾಗದಲ್ಲಿ ದಾರದಿಂದ ಕೂಡಿರುವ ತಗ್ಗುಭಾಗವಿದೆ. ಇದರ ಮಧ್ಯದಲ್ಲಿ ಹೂಬಿಡುವ ರಂಧ್ರವಿದೆ.
ಎರಿಯೊಕಾರ್ಪಸ್ ಟ್ರೈಗೋನಸ್ ಪ್ರಭೇದಕ್ಕೆ 5 ಸೆಂಮೀ. ಉದ್ದದ ತ್ರಿಕೋನಾಕಾರದ ಗಂಟುಗಳಿದ್ದು, ಇವುಗಳ ತುದಿಯಲ್ಲಿ ಮುಳ್ಳಿನ ರಂಧ್ರಗಳಿವೆ. ಸಸ್ಯದ ಮೇಲುಭಾಗದ ತುದಿಯ ಗಂಟುಗಳ ಕಂಕುಳಲ್ಲಿ ಹೂಬಿಡುತ್ತದೆ. ಹೂವಿನ ಜೊತೆಯಲ್ಲಿ ನಿಬಿಡವಾದ ದಾರಗಳು ಹೊರಬಂದಿರುತ್ತವೆ.
ಎರಿಯೊಕಾರ್ಪಸ್ ಸ್ಕ್ಯಾಫರೊಸ್ಟ್ರಸ್ ಪ್ರಭೇದದಲ್ಲಿ ಬೂದುಮಿಶ್ರಿತ ಹಸಿರು ಬಣ್ಣದ, ತ್ರಿಕೋನಾಕಾರದ ಗಂಟುಗಳಿವೆ.  ಈ ಸಸ್ಯ ಮೆಕ್ಸಿಕೋದಲ್ಲಿ ಔಷಧೀಯ ಪ್ರಾಮುಖ್ಯ ಪಡೆದಿದೆ.
ಎರಿಯೊಕಾರ್ಪಸ್ ಜಾತಿಯ ಬೆಳೆವಣಿಗೆಗೆ ಹೆಚ್ಚು ಉಷ್ಣತೆ ಮತ್ತು ಧಾರಾಳವಾದ ಬೆಳಕು ಬೇಕಾಗಿರುವುದರಿಂದ ಇದನ್ನು ಮನೆ ತೋಟಗಳಲ್ಲಿ ಬೆಳೆಸುವುದು ಕಷ್ಟಸಾಧ್ಯ.

ಬಾಹ್ಯ ಸಂಪರ್ಕಗಳು
 ("Lost Peyotls)"

  Ariocarpus - living rocks of Mexico
  photos on www.AIAPS.org 
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಸ್ಯಗಳು
ಎರಿಯೋಪ್ಸ್

ಎರಿಯೋಪ್ಸ್‌: ಪ್ರಾಚೀನ ಜೀವಕಲ್ಪದ ಉತ್ತರಾರ್ಧದ ಕೊನೆಯಲ್ಲಿದ್ದ ಒಂದು ದ್ವಿಚರ ನೆಲವಾಸಿ ಪ್ರಾಣಿ. ಸ್ವಲ್ಪಮಟ್ಟಿಗೆ ಮೊಸಳೆಯನ್ನು ಹೋಲುತ್ತಿತ್ತು. ಅಮೆರಿಕದ ಟೆಕ್ಸಾಸ್ ಮತ್ತು ನೈರುತ್ಯ ಅಮೆರಿಕ ಸಂಯುಕ್ತ ಸಂಸ್ಥಾನದ ಪ್ರದೇಶದಲ್ಲಿ ಸಿಕ್ಕಿರುವ ಪಳೆಯುಳಿಕೆಯ ಆಧಾರದಿಂದ ಇದು 1.5 ಮೀ ಅಡಿಗಳಷ್ಟು ಉದ್ದವಿದ್ದಿರಬೇಕೆಂದು ಊಹಿಸಲಾಗಿದೆ. ಸ್ಟೀಗೋಕಿಫಾಲಿಯ ಗುಂಪಿಗೆ ಸೇರಿದ್ದರಿಂದ ಇದನ್ನು ಸ್ಟೀಗೋಕಿಫಾಲಿಯನ್ ಎಂದು ಕರೆವುದೂ ಉಂಟು. ಬಹುಶಃ ಇದು ಪ್ರಾಚೀನ ಜೀವ ಕಲ್ಪದ ಪರ್ಮಿಯನ್ ಯುಗದಲ್ಲಿ ಸು. 250  ದಶಲಕ್ಷ ವರ್ಷಗಳ ಹಿಂದೆ ಜೀವಿಸಿದ್ದ ಪ್ರಾಣಿಯೆಂದು ವಿಜ್ಞಾನಿಗಳು ಅಭಿಪ್ರಾಯಪಡುತ್ತಾರೆ. ಇದರ ತಲೆಭಾಗ ಮೂಳೆಯ ಫಲಕಗಳಿಂದ ಕೂಡಿದ್ದು ಚರ್ಮದ ಕವಚದಿಂದ ರಕ್ಷಿಸಲ್ಪಟ್ಟಿದ್ದಿರಬಹುದು. ದೇಹದ ಹೊರಭಾಗ ಹುರುಪೆ ಮತ್ತು ಫಲಕಗಳಿಂದ ಆವೃತವಾಗಿದ್ದಿರಬೇಕು. 
ತಲೆಬುರುಡೆಯ ಮೇಲ್ಚಾವಣಿಯಲ್ಲಿ ಪೈನಿಯಲ್ ಕಂಡಿ ತೆರೆದಿದ್ದಿತು. ಇದರ ಅಗಲವಾದ ಬಾಯಲ್ಲಿ ಬುಗುರಿ ಆಕಾರದ ಹಲ್ಲುಗಳಿದ್ದವು. ಇದರ ಪ್ರಧಾನ ಆಹಾರ ಮೀನುಗಳಾಗಿತ್ತೆಂದು ಜೊತೆಗೆ ನೆಲವಾಸಿ ಪ್ರಾಣಿಗಳಾಗಿತ್ತೆಂದು ಊಹಿಸಲಾಗಿದೆ. ಈ ಜೀವಿಯು 
ಜಡಸ್ವಭಾವದ್ದಾಗಿದ್ದರಿಂದ ಚಲನಾಂಗಗಳು, ಕೈ-ಕಾಲುಗಳು ಕ್ಷೀಣಿಸಿರಬೇಕು. ನೀರಿನಲ್ಲಿ ಮೊಟ್ಟೆಯಿಡುತ್ತಿತ್ತೆಂದು ಹೇಳಲಾಗಿದೆ.		(ಎಚ್.ಎಸ್.ಎನ್.)

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎರೆಂತಮಮ್

ಎರೆಂತಮಮ್: ಅಕ್ಯಾಂತೇಸಿ ಕುಟುಂಬಕ್ಕೆ ಸೇರಿದ ಒಂದು ಜಾತಿಯ ಪುಷ್ಪ. ಉಷ್ಣ ಪ್ರದೇಶಗಳಲ್ಲಿ ಬೆಳೆಯುತ್ತದೆ. ಎರೆಂತಮಮ್ ಎಂದರೆ ಸುಂದರ ಪುಷ್ಪವೆಂದೇ ಅರ್ಥ. ಈ ಸಸ್ಯವನ್ನು ಕುಂಡ, ಅಂಚು, ಕಲ್ಲೇರಿ ಸಸ್ಯಗಳಾಗಿ ಬೆಳೆಸುತ್ತಾರೆ. ಎಲೆಗಳು ಪ್ರಭೇದಗಳಿಗೆ  ಅನುಸಾರವಾಗಿ ಕೆಂಪು, ಹಸಿರಿನ ಮೇಲೆ ಬಿಳುಪು ಹಳದಿ ಮತ್ತು ಇತರ ಬಣ್ಣದ ಮಚ್ಚೆಗಳಿಂದ ಕೂಡಿದ್ದು ಬಹಳ ಸುಂದರವಾಗಿ ಕಾಣುತ್ತವೆ.

ಲಕ್ಷಣಗಳು
ಎಲೆಯ ಆಕಾರ ಕರನೆಯಂತೆ. ನಾಳರಚನೆ ಗರಿರೂಪದ್ದು. ಅಂಚು ನಯ ಇಲ್ಲವೆ ಗರಗಸದ ಹಲ್ಲಿನಂತೆ. ಹೂಗೊಂಚಲು ಸ್ಪೈಕ್ ಮಾದರಿಯದು. ಹೂಬಣ್ಣ ನೀಲಿ ಇಲ್ಲವೆ ಕಿತ್ತಳೆ. ಹೂದಳಗಳು ಕೂಡಿದೆ. ಹೂವಿನ ಆಕಾರ ಕೊಳವೆಯಂತೆ. ತುದಿ ವಿಶಾಲವಾಗಿ ಹರಡಿ ಐದು ಭಾಗಗಳಾಗಿ ಒಡೆದಿದೆ. ಪುಷ್ಪಪತ್ರ ಉಪದಳಗಳಿಂದ ಆವೃತ. ಹೂದಳದ ಮೇಲೆ ಅಂಟಿರುವ ಎರಡು ಕೇಸರಗಳಿವೆ. ದೀರ್ಘ ವೃತ್ತಾಕಾರ ಅಥವಾ ಆಯತಾಕಾರದ ಮೇಲು ಅಂಡಾಶಯ ನಾಲ್ಕು ಬೀಜವಿರುವ ಕ್ಯಾಪ್ಸೂಲ್ ಮಾದರಿಯದು. ಕಾಂಡದ ತುಂಡುಗಳಿಂದ ಹೊಸ ಗಿಡಗಳನ್ನು ಪಡೆಯಬಹುದು. ಜೌಗಿಲ್ಲದ ಒಳ್ಳೆಯ ನೆಲದಲ್ಲಿ ಇದು ಚೆನ್ನಾಗಿ ಬೆಳೆಯುತ್ತದೆ. ಅರ್ಧ ನೆರಳಿದ್ದರಂತೂ ಇನ್ನೂ ಹಸನು.

ಪ್ರಭೇದಗಳು
 ಎರೆಂತಮಮ್ ಸಿನವಾರಿನಮ್ ಪ್ರಭೇದ ಸುಮಾರು 2 ಅಡಿ ಎತ್ತರ ಬೆಳೆಯುತ್ತದೆ. ಮೂತ್ರಪಿಂಡಾಕಾರದ ಎಲೆಗಳು ಅರಿ ಹಸಿರು ಬಣ್ಣವಾಗಿದ್ದು ಹಳದಿ ಬಣ್ಣದ ನಾಳಗಳಿಂದ ಕೂಡಿವೆ. 
 ಎರೆಂತಮಮ್ ಎಲ್ಡೊರ್ಯಾಡೊ ಪ್ರಭೇದವೂ 2 ಅಡಿ ಎತ್ತರ ಬೆಳೆಯುತ್ತದೆ. ಹಳದಿ ಮಚ್ಚೆ ಮತ್ತು ಹಸಿರು ನಾಳಗಳಿರುವ ಎಲೆಗಳು ಬಹಳ ಸುಂದರವಾಗಿವೆ.
 ಎರೆಂತಮಮ್ ಗೊಲ್ಡಿಯಾನ್ ಪ್ರಭೇದ ಸುಮಾರು 3 ಅಡಿ ಎತ್ತರ ಬೆಳೆಯುವುದರಿಂದ ಅಲಂಕಾರ ಬೇಲಿಗಳಲ್ಲಿ ಬೆಳೆಸಲು ಯೋಗ್ಯವಾಗಿದೆ. 
 ಎರೆಂತಮಮ್ ನೊಬಿಲಿಸ್ ಪ್ರಭೇದ 3-4 ಅಡಿ ಎತ್ತರ ಬೆಳೆಯುತ್ತದೆ. ಅತಿ ಹಸಿರಾದ ಎಲೆಗಳಲ್ಲಿ ಹಳದಿ ಬಣ್ಣದ ನಾಳಗಳಿರುವುದರಿಂದ ಬಹಳ ಸುಂದರವಾಗಿ ಕಾಣುತ್ತದೆ. 
 ಎರೆಂತಮಮ್ ವರ್ ಸಿಕೊಲೊರ್ ಪ್ರಭೇದದ ಎಲೆಗಳಲ್ಲಿ ಬಿಳಿಯ ಮತ್ತು ಹಸಿರು ಬಣ್ಣದ ಮಚ್ಚೆಗಳಿವೆ.
 ಎರೆಂತಮಮ್ ಅಟ್ರೊಪರ್ಫ್ಯೂರಿಯಮ್ ಪ್ರಭೇದದ ಎಲೆಗಳ ಮೇಲೆ ಕಂಚು ಅಥವಾ ಕಡುಗೆಂಪು ಬಣ್ಣದ ಮಚ್ಚೆಗಳಿವೆ.

ಬಾಹ್ಯ ಸಂಪರ್ಕಗಳು

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಸ್ಯಗಳು
ಹೂವುಗಳು
ಎರೆಯಂಗ

ಎರೆಯಂಗ: (-ಮರಣ 1099). ಹೊಯ್ಸಳ ಇಮ್ಮಡಿ ವಿನಯಾದಿತ್ಯ (1047-1100) ಮತ್ತು ಆತನ ಪಟ್ಟದರಾಣಿ ಕೆಳೆಯಬ್ಬರಸಿಯ ಮಗ. ತಂದೆಗಿಂತಲೂ ಮೊದಲೇ ಮರಣಹೊಂದಿದ್ದರಿಂದ ಸಿಂಹಾಸನಕ್ಕೆ ಬರಲಿಲ್ಲ. ಮರಣ ಕಾಲದವರೆಗೂ ಯುವರಾಜನಾಗಿದ್ದ.  ಆದರೆ ಆಡಳಿತದಲ್ಲಿ ಸಾಕಷ್ಟು ಪಾಲ್ಗೊಂಡಿದ್ದ. ಮಹಾಮಂಡಲೇಶ್ವರ ಎಂಬ ಬಿರುದಿತ್ತು. ಈತ ಜೈನಧರ್ಮಾವಲಂಬಿ. ಗುರು ಗೋಪನಂದಿ. ಚಾಲುಕ್ಯ ಸಾಮ್ರಾಟ ಆರನೆಯ ವಿಕ್ರಮಾದಿತ್ಯನಿಗೆ ಎರೆಯಂಗ ಬಲಭುಜದಂತಿದ್ದನೆಂಬುದಾಗಿ ಅನೇಕ ಶಾಸನಗಳಲ್ಲಿ ವರ್ಣಿಸಲಾಗಿದೆ. ಚಾಲುಕ್ಯ ಸೈನ್ಯದ ದಂಡನಾಯಕನಾಗಿ ಮಾಳವ, ಧಾರ ಮುಂತಾದ ರಾಜ್ಯಗಳನ್ನು ಎರೆಯಂಗ ಗೆದ್ದ. ಅನೇಕ ಕೆರೆ ಕಾಲುವೆಗಳನ್ನು ತೋಡಿಸಿದನಲ್ಲದೆ ಜೈನಬಸದಿಗಳನ್ನು ಕಟ್ಟಿಸಿದ. ಈತನಿಗೆ ಏಚಲದೇವಿ (ನೋಡಿ- ಏಚಲದೇವಿ) ಮತ್ತು ಮಹಾದೇವಿ ಎಂಬ ಇಬ್ಬರು ರಾಣಿಯರಿದ್ದರು. ಏಚಲೆಯಲ್ಲಿ ಬಲ್ಲಾಳ I, ಬಿಟ್ಟಿಗ (ವಿಷ್ಣುವರ್ಧನ) ಮತ್ತು ಉದಯಾದಿತ್ಯ ಎಂಬ ಮೂರುಜನ ಗಂಡುಮಕ್ಕಳಾದರು.	

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹೊಯ್ಸಳ ವಂಶ
ಕರ್ನಾಟಕದ ಇತಿಹಾಸ
ಎರಾಳೆ ಗಿಡ

ಎರಾಳೆ ಗಿಡ ಅಥವಾ ಅಜಿರೇಟಮ್  ಈ ಕುಲದ ಸಸ್ಯಗಳ ಹೂವು ದೀರ್ಘಕಾಲ ಲವಲವಿಕೆಯಾಗಿ ಉಳಿದಿರುವುದರಿಂದ ಈ ಹೆಸರು ಬಂದಿದೆ. ಇದು ವರ್ಷದ ಎಲ್ಲ ಕಾಲಗಳಲ್ಲಿಯೂ ಬೆಳೆಯುವುದಾದ್ದರಿಂದ ಉದ್ಯಾನಗಾರಿಕೆಯಲ್ಲಿ ಜನಪ್ರಿಯತೆಗಳಿಸಿದೆ. ಇವುಗಳನ್ನು ಅಂಚು ಸಸ್ಯ, ಮಡಿ ಸಸ್ಯ ಮತ್ತು ಕಲ್ಲೇರಿ ಸಸ್ಯಗಳಾಗಿ ಬೆಳೆಸುತ್ತಾರೆ. ಹೂಗೊಂಚಲುಗಳು ಬಿಳುಪು ಮತ್ತು ನೀಲಿ ಬಣ್ಣಗಳಲ್ಲಿ, ಆಕರ್ಷಕ ಆಕಾರಗಳಲ್ಲಿರುತ್ತವೆ.

ಪ್ರಭೇದಗಳು
ಅಜಿರೇಟಮ್ ಜಾತಿಯಲ್ಲಿ ಸುಮಾರು 30ಕ್ಕೂ ಹೆಚ್ಚು 2' ಬೆಳೆಯುವ ಏಕಋತುವಿನ ವರ್ಣಸಸಿ ಪ್ರಭೇದಗಳಿವೆ.

ಲಕ್ಷಣಗಳು

ಎಲೆಗಳು ಅಭಿಮುಖರಚನೆಯನ್ನು ಹೊಂದಿದ್ದು ಕರನೆಯಾಕಾರದಲ್ಲಿರುವ ಅವುಗಳ ಗರಗಸದಂಥ ಅಂಚು ಗುಂಡಾದ ಹಲ್ಲುಗಳಾಗಿ ಒಡೆದಿದೆ. ಪ್ರತಿಗೊಂಚಲಲ್ಲೂ ಅನೇಕ ಚೆಂಡುಗಳಿರುತ್ತವೆ. ಚಪ್ಪಟೆಯಾಗಿರುವ ಹೂದಿಂಡಿನ ಮೇಲೆ ಅಸಂಖ್ಯಾತ ಪ್ರತ್ಯೇಕಲಿಂಗ ಅಥವಾ ದ್ವಿಲಿಂಗ ಪುಷ್ಪಗಳು ಇರುತ್ತವೆ. ಬಿಡಿ ಹೂಗಳು ಕಿರಿದಾದ ಕೊಳವೆಯಾಕಾರದ ಬಿಳುಪು ಅಥವಾ ನೀಲಿ ಬಣ್ಣದಾಗಿರುತ್ತವೆ; ಪುಷ್ಪಪತ್ರಗಳಿಂದ ಆವೃತವಾಗಿರುತ್ತವೆ, ಹಣ್ಣು ಒಂದು ಬೀಜದ ಅಕೆನ್ ಮಾದರಿಯದು. ಇದನ್ನು ಐದು ಕೋಣೆಗಳ ಹೂ ತೊಟ್ಟು ಆವರಿಸಿರುತ್ತದೆ.

ಸಸ್ಯಾಭಿವೃದ್ಧಿ
ಅಜಿರೇಟಮ್ ಸಸ್ಯವನ್ನು ಸುಲಭವಾಗಿ ಬೀಜಗಳಿಂದ ವೃದ್ಧಿ ಮಾಡಬಹುದು. ಬೀಜಗಳನ್ನು ನೇರವಾಗಿ ಸಸಿ ನೆಡುವ ಸ್ಥಳಗಳಲ್ಲೊ, ಮೊಳಕೆ ಕುಂಡಗಳಲ್ಲೊ ಚೆಲ್ಲಿ ಸಸ್ಯಗಳನ್ನು ಬೆಳೆಸಬಹುದು. ಮಳೆಗಾಲದ ಮತ್ತು ಚಳಿಗಾಲದ ವಾರ್ಷಿಕ ಹೂ ಬಿಡುವುದಾದರೂ ಈ ಸಸ್ಯವನ್ನು ಎಲ್ಲ ಕಾಲಗಳಲ್ಲಿಯೂ ಬೆಳೆಯಬಹುದು. ಬಿತ್ತನೆ ಮಾಡಿದ 4-5 ದಿನಗಳಲ್ಲಿ ಪೂರ್ತಿಯಾಗಿ ಬೆಳೆಯುತ್ತದೆ. 20 ದಿನಗಳ ಅನಂತರ, ಬೇರುಬಿಟ್ಟು ನೆಡಲು ಸಿದ್ಧವಾಗುತ್ತದೆ. ಸಸಿ ನೆಟ್ಟ 10 ದಿನಗಳ ಅನಂತರ ಮೇಲುಗೊಬ್ಬರ ಕೊಡಬೇಕು. ತಳಭಾಗದಲ್ಲಿರುವ ಬಲಿತ ಹಳದಿಬಣ್ಣದ ಎಲೆಗಳನ್ನು ಕ್ರಮವಾಗಿ ತೆಗೆಯುತ್ತಿದ್ದರೆ ಒಳ್ಳೆಯದು. ಸಸಿ ನೆಟ್ಟ ಒಂದೂವರೆ ತಿಂಗಳಿಗೆ ಹೂಗಳು ಅರಳುತ್ತವೆ. ಸಸ್ಯಗಳು ಎತ್ತರವಾಗಿ ಬೆಳೆದು ನೆಲದ ಮೇಲೆ ಮಲಗುವಂತಿದ್ದರೆ, ಸುತ್ತಲೂ ಬಿದಿರು ಕಡ್ಡಿಗಳನ್ನು ಸಿಕ್ಕಿಸಿ ದಾರದಿಂದ ಕಟ್ಟಬೇಕು. ಮೊದಲು ಅರಳಿದ ಹೂಗಳನ್ನು ತೆಗೆದು ಹಾಕುವುದರಿಂದ ಹೆಚ್ಚಿನ ಹೊಸ ಹೂಗೊಂಚಲು ಬರುತ್ತದೆ. ಸಸಿ ನೆಟ್ಟ ಎರಡೂವರೆ ತಿಂಗಳ ಅನಂತರ ಬೀಜ ಬಿಡಿಸಲು ಪ್ರಾರಂಭಿಸಬೇಕು. ಸಸ್ಯದ ಜೀವಾವಧಿ ಸುಮಾರು ಮೂರೂವರೆ ತಿಂಗಳು.

ಉಲ್ಲೇಖಗಳು

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎರ್ಗೊಸ್ಟೀರಾಲ್

ಎರ್ಗೊಸ್ಟೀರಾಲ್: ವಿಕಾಸದ ದೃಷ್ಠಿಯಿಂದ ಹಿಂದುಳಿದವೆಂದು ಹೇಳಲಾದ ಸಸ್ಯಗಳಾದ ಶಿಲೀಂಧ್ರ ಬೂಸ್ಟುಗಳಲ್ಲಿ ದೊರೆಯುವ ಒಂದು ಸ್ಟೀರಾಯ್ಡ್‌ ಆಲ್ಕೊಹಾಲ್. ಇದನ್ನು ಮೊದಲ ಬಾರಿಗೆ ರೈ ಮತ್ತು ಇನ್ನು ಹಲವು ಧಾನ್ಯಗಳ ಮೇಲೆ ಬರುವ ಎರ್ಗಟ್ ಬೂಸ್ಟಿನಿಂದ ಪಡೆದುದರಿಂದ ಈ ಸಂಯುಕ್ತಕ್ಕೆ ಎರ್ಗೊಸ್ಟೀರಾಲ್ ಎಂದು ಹೆಸರಾಯಿತು. ಎರ್ಗೊಸ್ಟೀರಾಲ್ ಮತ್ತು ಅದರ ಕೆಲವು ವ್ಯುತ್ಪನ್ನ ಮತ್ತು ಸಂಬಂಧಿಗಳು ಹಲವು ನಿರ್ದಿಷ್ಟ ತಳಿಯ ಯೀಸ್ಟ್‌, ಆಸ್ಪರ್ಜಿಲಸ್ ಮತ್ತು ಪೆನ್ಸಿಲಿನ್ ಬೂಸ್ಟುಗಳಲ್ಲಿ ದೊರೆಯುತ್ತವೆ. ವಾಣಿಜ್ಯ ಪ್ರಮಾಣದ  ತಯಾರಿಕೆಗೆ ಇವೇ ಮುಖ್ಯ ಆಕರಗಳು. ಈ ಮುಂದೆ ತೋರಿಸಿರುವ ಎರ್ಗೊಸ್ಟೀರಾಲ್ಸಮಘಟಕಗಳನ್ನು (ಐಸೋಮರ್ಸ್‌) ಎರ್ಗೊಸ್ಟೀರಾಲಿನಿಂದ ತಯಾರಿಸಬಹುದು.

ಔಷಧ ತಯಾರಿಕೆಯಲ್ಲಿ
ಎರ್ಗೊಸ್ಟೀರಾಲಿನ ರಚನಾ ರಹಸ್ಯದ ಶೋಧನೆಯಲ್ಲಿ ವಿಂಡಾಸ್ ಮತ್ತು ಆತನ ಸಹೋದ್ಯೋಗಿಗಳ ಕಾಣಿಕೆ ಮುಖ್ಯವಾದುದು. ಇದನ್ನು ಪ್ರಯೋಗ ಶಾಲೆಯಲ್ಲಿಯೂ ಸಂಯೋಜಿಸಲಾಗಿದೆ ಮತ್ತು ಇದರ ಜೈವಿಕ ಉತ್ಪಾದನೆಯ ಬಗೆಯನ್ನೂ ಅರಿಯಲಾಗಿದೆ.
ಎರ್ಗೊಸ್ಟೀರಾಲನ್ನು ನಿಯಂತ್ರಿತ ರೀತಿಯಲ್ಲಿ ಅತಿನೇರಿಳೆ ವಿಸರಣಕ್ಕೆ ಒಳಪಡಿಸಿ ಕ್ಯಾಲ್ಸಿಫೆರಾಲ್ ಅಥವಾ ಜೀವಾತು-ಆ2 ಸಂಯುಕ್ತವನ್ನು ತಯಾರಿಸಬಹುದು. ಅಲ್ಪಪ್ರಮಾಣದಲ್ಲಿ ವೈದ್ಯಕೀಯ ಸಂಶೋಧನೆಗಳಲ್ಲೂ ಬಹುಮಟ್ಟಿಗೆ ಜೀವಾತು ಆ2 ತಯಾರಿಸಲೂ ಎರ್ಗೊಸ್ಟೀರಾಲನ್ನು ಉಪಯೋಗಿಸಲಾಗುತ್ತಿದೆ.

ಬಾಹ್ಯ ಸಂಪರ್ಕಗಳು
 Safety (MSDS) data for ergosterol  Oxford University (2005)
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಶಿಲೀಂಧ್ರಗಳು
ಔಷಧ ಸಂಬಂಧಿತ
ಎರ್ರಗುಡಿ

ಎರ್ರಗುಡಿ: ಆಂಧ್ರ ಪ್ರದೇಶದ ಕರ್ನೂಲು ಜಿಲ್ಲೆಯ ಪತ್ತಿಕೊಂಡ ತಾಲ್ಲೂಕಿನಲ್ಲಿರುವ ಒಂದು ಗ್ರಾಮ. ಗ್ರಾಮದ ಸಮೀಪದ ಕೆಲವು ಬಂಡೆಗಳಲ್ಲಿ ಅಶೋಕನ ಶಾಸನಗಳು ದೊರಕಿವೆ. ಇವುಗಳ ಭಾಷೆ ಆ ಕಾಲದ ಪ್ರಾಕೃತ ಲಿಪಿ ಬ್ರಾಹ್ಮೀ. ಅಶೋಕನ ಗೌಣ ಶಿಲಾಶಾಸನಗಳಲ್ಲಿ ಮೊದಲ ಎರಡೂ ಬೃಹದ್ ಶಿಲಾಶಾಸನಗಳಲ್ಲಿ ಮೊದಲ ಹದಿಮೂರೂ ಇಲ್ಲಿವೆ. ಅಶೋಕನ ದಕ್ಷಿಣ ರಾಜಧಾನಿಗಳಲ್ಲೊಂದಾದ ಸುವರ್ಣಗಿರಿಯೇ ಈ ಎರ್ರಗುಡಿ ಇರಬಹುದೆಂದು ಕೆಲವು ವಿದ್ವಾಂಸರು ಊಹಿಸುತ್ತಾರೆ.	

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಐತಿಹಾಸಿಕ ಸ್ಥಳಗಳು
ಎರ್ರಾಪ್ರೆಗ್ಗಡ

ಎರ್ರಾಪ್ರೆಗ್ಗಡ (తెలుగు:ఎర్రాప్రగడ) ಆಂಧ್ರ ಮಹಾಭಾರತ ಕರ್ತೃಗಳಾದ ಕವಿತ್ರಯರಲ್ಲಿ ಮೂರನೆಯವ. ಗುಂಟೂರು ಜಿಲ್ಲೆಯ ಗುಡ್ಲೂರು ನಿವಾಸಿ. 14ನೆಯ ಶತಮಾನದ ಪುರ್ವಾರ್ಧದಲ್ಲಿದ್ದನೆಂದು ವಿದ್ವಾಂಸರ ಅಭಿಮತ. ಈತನಿಗೆ ಶಂಭುದಾಸನೆಂಬ ಹೆಸರೂ ಇತ್ತು. ಈತ ಮಹಾಶಿವಭಕ್ತನಾದ ನಿಯೋಗಿಬ್ರಾಹ್ಮಣ. ನನ್ನಯ ಮತ್ತು ತಿಕ್ಕನರು ಬರೆಯದೆ ಉಳಿಸಿದ ಅರಣ್ಯಪರ್ವದ ಭಾಗವನ್ನು ಈತ ನನ್ನಯನ ರೀತಿಯಲ್ಲಿಯೇ ಬರೆದು ಪುರೈಸಿದ ಪ್ರತಿಭಾಶಾಲಿ. ಲಕ್ಷ್ಮೀನೃಸಿಂಹಪುರಾಣ ಎಂಬ ಒಂದು ಪ್ರಬಂಧಕಾವ್ಯವನ್ನು ಬಹಳ ಅಚ್ಚುಕಟ್ಟಾಗಿ ಬರೆದು ಪ್ರಬಂಧ ಪರಮೇಶ್ವರ ಎಂಬ ಬಿರುದಿಗೆ ಪಾತ್ರನಾದ. ಕವಿಯ ಇನ್ನೊಂದು ಕೃತಿ ಹರಿವಂಶ. ಇದನ್ನು ಆಹೋಬಲ ನಾರಸಿಂಹಸ್ವಾಮಿಗೆ ಸಮರ್ಪಿಸಿದ್ದಾನೆ. ಭಾರತದ ಅನುಬಂಧದಂತಿರುವ ಈ ಕಾವ್ಯದಲ್ಲಿ ಶ್ರೀಕೃಷ್ಣನ ಸಮಗ್ರಚರಿತ್ರೆ ಬಂದಿದೆ. ಎರ್ರಾಪ್ರೆಗ್ಗಡನ ಕವಿತಾವೈಭವ ಈ ಕಾವ್ಯದಲ್ಲಿ ಪುರ್ಣವಾಗಿ ಪ್ರಕಾಶಕ್ಕೆ ಬಂದಿದೆ. ಶ್ರೀಕೃಷ್ಣನ ಬಾಲಲೀಲೆ, ಶೃಂಗಾರ, ರಾಜನೀತಿ, ಶೌರ್ಯ ಮೊದಲಾದ ಗುಣಾತಿಶಯಗಳನ್ನು ಲಲಿತಪದಬಂಧುರವಾದ ಸುಂದರ ಶೈಲಿಯಲ್ಲಿ, ಹೃದಯಾನಂದಕರವಾಗಿ ಚಿತ್ರಿಸಿದ್ದಾನೆ.
ಈತ ಒಂದು ರಾಮಾಯಣವನ್ನು ಬರೆದನೆಂದು ಹೇಳಿದೆಯಾದರೂ ಆ ಗ್ರಂಥ ಸಿಕ್ಕಿಲ್ಲ.

ಉಲ್ಲೇಖಗಳು 

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕವಿಗಳು
ಆಂಧ್ರ ಪ್ರದೇಶ
ತೆಲುಗು ಭಾಷೆಯ ಕವಿ
ತೆಲುಗು ಪ್ರಮುಖರು
ಜೋಸೆಫ್ ಎರ್ಲಾಂಗರ್

ಎರ್ಲಾಂಗರ್, ಜೋಸೆಫ್: (ಜನವರಿ 5, 1874 – ಡಿಸೆಂಬರ್ 5, 1965).   ನರಗಳ ನಿಜಗೆಲಸಗಳ ವ್ಯತ್ಯಾಸ ತೋರಿಕೆಯ ಕೃತಿಗಾಗಿ  ಗ್ಯಾಸರ್,-ಹರ್ಬರ್ಟ್-ಸ್ಪೆನ್ಸರ್ ಕ್ಯಾಥೋಡ್ ರೇ ಆಸಿಲೋಗ್ರಾಫ್ ಅಳವಡಿಕೆಗಾಗಿ ನೊಬೆಲ್ ಪ್ರಶಸ್ತಿ ಪಡೆದ (1944)  ಅಂಗಕ್ರಿಯಾ ವಿಜ್ಞಾನಿ. ಸ್ಯಾನ್ ಫ್ರಾನ್ಸಿಸ್ಕೋನಲ್ಲಿ ಹುಟ್ಟಿ, ಜಾನ್ ಹಾಪ್ಕಿನ್ಸ್‌ ವಿಶ್ವವಿದ್ಯಾಲಯದ ವೈದ್ಯಶಾಲೆಯಲ್ಲಿ ಎಂ.ಡಿ ಪದವೀಧರನಾಗಿ (1899) ಅಂಗಕ್ರಿಯಾ ಪಟು ವಿಲಿಯಂ ಹೊವೆಲ್‍ನೊಂದಿಗೆ ಸೇರಿದ. ರಕ್ತದ ಒತ್ತಡವನ್ನು ಗೆರೆಚಿತ್ರದಲ್ಲಿ ಗುರುತಿಸುವುದನ್ನೂ  ಗುಂಡಿಗೆಯಲ್ಲಿ ನರಗಳಲ್ಲಿನ ಸಾಗಣೆಯನ್ನೂ ಕಂಡುಹಿಡಿದು ಬೆಳಕಿಗೆ ಬಂದ. 1906ವರೆಗೆ ಜಾನ್ಸ್‌ ಹಾಪ್ಕಿನ್ಸ್‌ ಆಸ್ಪತ್ರೆಯ ವೈದ್ಯಶಾಲೆಯಲ್ಲಿ ಕೆಲಸಮಾಡಿ, ಮುಂದೆ ಹೊಸದಾಗಿ ಸ್ಥಾಪಿತವಾದ ವಿಸ್ಕಾನ್ಸಿನ್ ವಿಶ್ವವಿದ್ಯಾಲಯದ ವೈದ್ಯಶಾಲೆಯ ಅಂಗಕ್ರಿಯಾ ಪ್ರಾಧ್ಯಾಪಕನಾಗಿ ನೇಮಕಗೊಂಡ ಮುಂದೆ 1910ರಿಂದ ಮೊದಲಾಗಿ 1946ರಲ್ಲಿ ನಿವೃತ್ತನಾಗುವ ತನಕ ವಾಷಿಂಗ್ಟನ್ ವಿಶ್ವವಿದ್ಯಾಲಯಗಳಲ್ಲೂ ಅಂಗಕ್ರಿಯಾವಿಜ್ಞಾನದ ಪ್ರಾಧ್ಯಾಪಕನಾಗಿದ್ದ. ನಾಡಿಯನ್ನು ಕಿವಿಯಿಂದಾಲಿಸಿ ರಕ್ತದ ಒತ್ತಡವನ್ನು ತೋಳಿನಲ್ಲಿ ಅಳೆವ ವಿಧಾನಗಳಲ್ಲಿ ಸದ್ದು ಹುಟ್ಟುವುದರ ತಂತ್ರವನ್ನು ಆಳವಾಗಿ ಪರಿಶೋಧಿಸಿ, ರಕ್ತ ಪರಿಚಲನೆಯ ಅಭ್ಯಾಸದಲ್ಲಿ ಆಸಕ್ತನಾಗಿದ್ದ. ವಿದ್ಯುನ್ಮಾನ (ಎಲೆಕ್ಟ್ರಾನಿಕ್) ವಿಧಾನಗಳು ಬೆಳಕಿಗೆ ಬಂದುದರಿಂದ ನರಗಳ ಕೆಲಸಗಳಲ್ಲಿ ವಿಶೇಷ ಆಸಕ್ತನಾಗಿದ್ದುದರಿಂದಲೇ ನೊಬೆಲ್ ಬಹುಮಾನ ಬಂದದ್ದು. ಚೋದಿಸುವಷ್ಟು ಬಲವಿಲ್ಲದ ಆವೇಗ (ಸ್ಟಿಮುಲಸ್) ಬಂದಾಗ ನರಗಳಲ್ಲಿ ಆಗುವ ಬದಲಾವಣೆಗಳನ್ನು ಗುರುತಿಸಿ ವಿವರಿಸಿದ. ಮಜ್ಜಿಕಗೂಡಿನ (ಮಯಲಿನೇಟೆಡ್) ನರ ತಂತುಗಳಲ್ಲಿ ಆವೇಗದ ಸಾಗಣೆ ಒಂದೇ ಸಮನಾಗಿರದೆ ಹೆಜ್ಜೆ ಹೆಜ್ಜೆಗಳಲ್ಲಿರುವುವೆಂಬ ಇಂದಿನ ಕಲ್ಪನೆಗೆ ಮೂಲವಾದ ಮೊತ್ತಮೊದಲ ಪ್ರಯೋಗಗಳನ್ನು ಎರ್ಲಾಂಗ್ ನಡೆಸಿದ.☂

ಎರ್ಲಾಂಗರ್ನ ಸಾಧನೆಗಾಗಿ ಕ್ಯಾಲಿಫೋರ್ನಿಯ ವಿಸ್ಕಾನ್ಸಿನ್, ಪೆನ್ಸಿಲ್ವೇನಿಯ ಮತ್ತು ಮಿಚಗನ್ ವಿಶ್ವವಿದ್ಯಾಲಯಗಳು ಗೌರವ ಡಾಕ್ಟರೇಟ್ ಪದವಿಗಳನ್ನು ನೀಡಿದವು.		

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ನರವಿಜ್ಞಾನ
ವಿಜ್ಞಾನಿಗಳು
ಎಲ್ ಆಲಮೇನ್

ಎಲ್ ಆಲಮೇನ್: ಈಜಿಪ್ಟಿನ ಅಲೆಕ್ಸಾಂಡ್ರಿಯ ನಗರದ ಪಶ್ಚಿಮಕ್ಕೆ 80 ಕಿ.ಮೀ ದೂರದಲ್ಲಿರುವ ಸ್ಥಳ.ಮೆಡಿಟರೇನಿಯನ್ ಸಮುದ್ರ ತೀರದಲ್ಲಿದೆ.೨೦೦೭ರ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೭೩೯೭

ಪ್ರಾಮುಖ್ಯತೆ
ಎರಡನೆಯ ಮಹಾಯುದ್ಧದ ಸಮಯದಲ್ಲಿ ಬ್ರಿಟಿಷ್ ಕಾಮನ್ವೆಲ್ತಿನ ಎಂಟನೆಯ ಸೇನೆಗೂ ಮಾರ್ಷಲ್ ಎಡ್ವಿನ್ ರಾಮೆಲನ ನೇತೃತ್ವದಲ್ಲಿ ಆಫ್ರಿಕದಲ್ಲಿ ಕಾರ್ಯಾಚರಣೆ ನಡೆಸುತ್ತಿದ್ದ ಜರ್ಮನ್-ಇಟಾಲಿಯನ್ ಸಂಯುಕ್ತ ಪಡೆಗಳಿಗೂ ನಡುವೆ ಇಲ್ಲಿ ಎರಡು ಕದನಗಳು ನಡೆದವು (1942). ಮೊದಲನೆಯ ಕದನ ನಡೆದದ್ದು ಜೂನ್ 30ರಿಂದ ಜುಲೈ 25ರ ವರೆಗೆ. ಆಗ ಜನರಲ್ ಸರ್ ಕ್ಲಾಡ್ ಆಕಿನ್ಲೆಕ್ನ ನೇತೃತ್ವದಲ್ಲಿ ಮೊದಲ ಬಾರಿಗೆ ರಾಮೆಲನ ಸೇನೆಯನ್ನು ತಡೆಯಲಾಯಿತು. ಎರಡನೆಯ ಯುದ್ಧ ಅಕ್ಟೋಬರ್  ೨೩ರಂದು ಆರಂಭವಾಗಿ ನವೆಂಬರ್ ೪ರಂದು ಕೊನೆಗೊಂಡಿತು. ಈ ಎರಡನೆಯ ಕದನ ನಿರ್ಣಾಯಕವಾದದ್ದು. ಇದರಲ್ಲಿ ಬ್ರಿಟಿಷ್ ಸೇನೆ ಸಂಪುರ್ಣವಾಗಿ ಮೇಲುಗೈ ಸ್ಥಾಪಿಸಿತಲ್ಲದೆ, ಅನಂತರ ಆಕ್ರಮಣಕಾರರನ್ನು ಅಟ್ಟಿಸಿಕೊಂಡು ಹೋಗಿ ಇಡೀ ಉತ್ತರ ಆಫ್ರಿಕದಿಂದ ಅವರು ಕಾಲ್ತೆಗೆಯುವ ಹಾಗೆ ಮಾಡಿತು. ಎರಡನೆಯ ಕದನದ ಸಮಯದಲ್ಲಿ ಎಂಟನೆಯ ಸೇನೆಯ ದಂಡನಾಯಕನಾಗಿದ್ದವನು ಜನರಲ್ ಸರ್ ಬರ್ನಾಡ್ (ಅನಂತರ ಲಾರ್ಡ್) ಮಾಂಟ್ಗಮರಿ.

ಛಾಯಾಂಕಣ

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 
 

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎರಡನೇ ಮಹಾಯುದ್ಧ